„Turski tok“ stigao do Turske - 04.11.2017, Sputnik Srbija\n„Gasprom“ je završio izgradnju morskog dela „Turskog toka“ na teritoriji Rusije. Prvi krak gasovoda je ušao u tursku ekonomsku zonu, saopštila je kompanija... 04.11.2017, Sputnik Srbija\n10:33 04.11.2017 (Osveženo: 12:15 04.11.2017)\n„Gasprom“ je završio izgradnju morskog dela „Turskog toka“ na teritoriji Rusije. Prvi krak gasovoda je ušao u tursku ekonomsku zonu, saopštila je kompanija „Južni tok“ (kćerka „Gasproma“ koja se bavi izgradnjom gasovoda).\n„’Pajoniring spirit‘, najveći brod na svetu koji se bavi postavljanjem cevi, obeležio je ovaj događaj postavivši u more cevi sa ruskim i turskim zastavama koje simbolišu prelazak granice ekskluzivne ekonomske zone između dve države“, navodi se u saopštenju.\n„Gasprom“ je već izgradio 448 kilometara „Turskog toka“. Kako navodi „Južni tok“, izgradnja se izvodi po planu — za manje od pola godine izgradila se skoro četvrtina morskog dela.\nSada će brod nastaviti da postavlja cevi do turske obale. Oba kraka gasovoda će izaći na kopno nedaleko od mesta Kijikej.\nBrod kompanije „Olsiz“ postavlja prosečno oko četvrtinu kilometra dnevno. Pri tome, ove nedelje „Olsiz“ je postavio rekord izgradivši 5,15 kilometara za jedan dan — 1 novembra. Dubina Crnog mora na granici ekonomske zone Rusije i Turske iznosi 2171 metara — to je jedan od najdubljih delova „Turskog toka“.\n„Gasprom“ pravi gasovod „Turski tok“ od maja. Izgradnja prvog kraja jačine 15,75 milijardi kubnih metara predviđa da se do marta naredne godine završi. Ona je namenjena za isporuke Turskoj. Drugi krak iste jačine po kojem će gas proći preko južne i jugoistočne Evrope treba da bude završen 2019. godine.


Naslovna/Društvo/Šeranić: Za Srpsku važan razvoj socijalne zaštite\nMinistar zdravlja i socijalne zaštite Republike Srpske Alen Šeranić izjavio je danas u Sarajevu da je za Srpsku veoma važan razvoj socijalne zaštite, posebno iz aspekta organizacije, legislative i načina finansiranja pojedinih usluga.\nObaraćajući se novinarima uoči početka konferencije “Da niko ne bude zaboravljen u procesu evropskih integracija” koja je organizovana u okviru Inicijative za socijalnu dimenziju evropskih integracija /ISD/ zapadnog Balkana, Šeranić je rekao da je ovaj skup značajan jer govori o toj oblasti.\n“Lokalne zajednice su kapaciteti koje treba najviše da razvijamo jer su oni ti koji u skladu sa zakonom, sprovode određene odluke koje se tiču pitanja socijalne zaštite i oni su ti koji su prvi do ljudi i koji prvi mogu da odgovore na njihove potrebe”, naglasio je Šeranić.\nOn je naveo da će aktivno učešće predstavnika sa različitih nivoa i institucija doprinijeti kvalitnoj razmjeni ideje koja će omogućiti da se poboljša ono što je najslabija karika, a to je praćenje i evaluacija dosadašnjih politika i rezultata, te da se institucionalno i organizaciono taj segment unaprijedi.\nOdgovarajući na pitanje novinara o velikoj zaduženosti zdravstvenih ustanova u Republici Srpskoj, Šeranić je rekao da je to izazov za ovo ministarstvo, napomenuvši da je pripremljen akcioni plan čija je realizacija počela u aprilu, a koji podrazumijeva niz mjera u naredne četiri godine.\n“To nije kratkoročan proces, kao što nije bio i nastanak određenih obaveza koje su za to vezane. To je jedan odgovor koji je Vlada Srpske ponudila i gledaće kako u narednom periodu da rješava stvari po tom pitanju”, rekao je Šeranić.\nPrema njegovim riječima, zadržavanje zdravstvenih radnika u Republici Srpskoj ne podrazumijeva samo njihov ekonomsko-socijalni status, već i niz drugih stvari koje će resorno ministarstvo sa direktorima zdravstvenih ustanova i drugim akterima unutar sistema u narednom periodu nastojati da riješi.\nKada je u pitanju status starijih lica, Šeranić je napomenuo da je Narodna skupština Republike Srpske usvojila Nacrt strategije od 2019. do 2028. godine za starija lica, koja sistemski nastoji da kroz deset prioritetnih tačaka rješava određena pitanja, od kojih je jedno u vezi sa zdravljem i očuvanjem zdravlja starijih lica.\nKonferencija je okupila oko 100 učesnika, uključujući predstavnike Evropskog parlamenta, Delegacije EU i njemačke Ambasade u BiH, predstavnike resornih ministarstava socijalne politike i zaštite, direktore regionalnih i lokalnih nevladinih organizacija i predstavnike opština koje razvijaju programe.\nCilj konferencije je rješavanje specifičnih tema i potreba zemalja i nastavka nacionalnog dijaloga i dijaloga sa evropskim partnerima, kao i prilika da se lokalne zajednice koje aktivno učestvuju u mentorskom procesu predstave i razmotre pitanja IPA finansiranja, društvenog uticaja evropskih integracija i podrške socijalnim pitanjima.\nOčekuje se da ovom prilikom bude predstavljen i mentorski program, koji je sproveden u BiH u okviru ISD, za 14 najnerazvijenijih opština za stvaranje projektnih ideja u okviru zajedničkog regionalnog portfolija, spremnih za finansiranje i implamentaciju.\nBiH EU konferencija Narodna skupština politika SRNA


27. Mar 2001 17:30 (GMT+01:00)\nPrema anketi sprovedenoj u Crnoj Gori\nViše od 55 odsto za nezavisnost\nPODGORICA (Beta) - Većina građana Crne Gore glasala bi za njenu nezavisnost, pokazalo je istraživanje koje je sproveo slovenački Institut za društvene nauke. Prema anketi ljubljanskog instituta sprovedenoj na 1.697 ispitanika, 55,6 odsto građana bi glasalo za nezavisnost Crne Gore, a čak 80,2 odsto je nezadovoljno sadašnjim odnosima Crne Gore i Srbije.\nNa referendum će, prema istraživanju čiji su rezultati objavljeni u utorak, izaći više od 83 odsto građana, a preko 64 odsto njih smatra da bi referendum trebalo održati odmah posle vanrednih parlamentarnih izbora u Crnoj Gori 22. aprila.\nAnketa je pokazala da je popularnost kako Demokratske partije socijalista, tako i opozicione Socijalističke narodne partije, opala u odnosu na januarska istraživanja. Za DPS bi danas glasalo 40,7 odsto, a za SNP 13,6 odsto. Januarsko istraživanje je davalo DPS-u 41,3 odsto, a SNP-u 14,7 odsto glasova.\nOd političara, najveće poverenje među ispitanicima uživa Milo Đukanović - 42,2 odsto, a slede ga Svetozar Marović sa 13,5 odsto, Predrag Bulatović sa 12,8 odsto, Žarko Rakčević sa 11,7 odsto, Slavko Perović sa 9,7 odsto i Filip Vujanović sa 8,4 odsto.


Rusija tražila pre šest meseci da FBI istraži bostonskog bombaša\nRuska državna bezbednost zatražila je još u decembru prošle godne od FBI da istraži Tamerlana Cernajeva (26) jednog od dvojice bostonskih bombaša, jer su sumnjali da je povezan sa terirističkom grupom iz Dagestana, čiji se vođa nalazio na nekoliko video snimka na Carnajevljevom "Jutjub" kanalu, piše "Dejlimejl".\nTamerlan Cernajev (26), jedan od dvojice bombaša, ubijen je u okršaju sa policijom\nNa "Jutjub" kanalu za koji se pretpostavlja da je pripadao Carnajevu, pronađena su dva video snimka pod nazivom "teroristi", snimljena pre samo nekoliko meseci pod imenom "Amir Abu Dujana", što je istovremeno bio nadimak poznatog dagestanskog teroriste Gadžimurada Dolgakova.\nFBI trenutno ispituje pomenuti Jutjub nalog i proverava da li je Carnajev imao bilo kakve veze sa Dolgakovim, koga je u vatrenom okršaju ubila ruska državna bezbednost u decembru 2012.\nNajnovija saznanja ozbiljno su dovela u pitanje rad američkih obaveštajnih službi, koje ranije nisu ispitale brojne navode da braća Carnejev imaju veze sa terorističkim organizacijama. Policijski zvaničnik iz Degastana, potvrdio je da je ruska državna bezbednost kontaktirala FBI i poslala kopiju dosije starijeg Carnejeva, tražeći informacije o njegovom boravku u Americi. FBI nikada nije poslao bilo kakav odgovor.\nDžoharu Carnajevu se zdravstveno stanje popravilo i istražitelji su počeli da ga ispituju\nDžoharu Carnajevu, jednom od dvojice braće Čečena osumnjičenih za podmetanje eksploziva, zdravstveno stanje se popravilo i istražitelji su počeli da ga ispituju, javili su danas američki mediji.\nEn-Bi-Si Njuz (NBC News) je javio da je Džohar (19), koga su bezbednosne snage uhvatile 19. aprila kako se ranjen skriva u jednom čamcu u predgradju Bostona, ima povredu grla zbog koje nije mogao odmah da govori.\nTelevizija Ej-Bi-Si (ABC) je navela, pozivajući se na policijske izbore, da Carnajev odgovara pismeno na pitanja istražitelja, koji ga ispituju da li eventualno ima još neeksplodiranih bombi. Načelnik bostonske policije Ed Dejvis rekao je da je zdravstveno stanje osumnjičenog "stabilno, mada ozbiljno".


Objavljen 8. Jun 2022\nID 15926, Vračar, Crveni krst, -, Prodaja, objavljen 8. Jun 2022\nSpratnost7 / 7\nCena po m22.250 €\nU ponudi je četvorosoban stan, izuzetne strukture i funkcionalnosti. Poseduje dnevno-trpezarijski deo, kuhinju, odvojen spavaći blok - tri spavaće sobe, kupatilo i toalet, dve terase od 16.29m2 i 21.62m2, trostrano orijentisan, ka ulici i parku.\nCene aktuelne d i u zavisnosti od modela i dinamike plaćanja cena je:\n2.150 € + PDV (10%)/ m² pod uslovom da kupac u roku od 5 dana od overe Ugovora o kupoprodaji isplati 75% ukupne cene stana, 20% u roku od 6 meseci od dana overe Ugovora o kupoprodaji, a preostalih 5% u roku od 5 dana od dana pozitivnog tehničkog prijema objekta.\n2.250,00 € + PDV (10%/m²) pod uslovom da kupac u roku od 5 dana od overe Ugovora o kupoprodaji isplati 25% ukupne cene stana, 70% ukupne cene stana isplati u jednakim mesečnim ratama do 31.03.2022.god. i preostalih 5% ukupne cene stana isplati u roku od 5 dana od dana pozitivnog tehničkog prijema objekta.


Foto: Stephen Jensen / Ustupljene fotografije\nBeograd je jedini grad u regionu gde će FFDP nastupiti u okviru nove evropske turneje, koja uključuje festivale i arene 19 gradova u 16 zemalja širom kontinenta. Njihove pesme imaju neverovatnih 7,6 milijardi strimova, a video zapisi više od 3 milijarde pregleda. Na poslednjoj turneji su rasprodali arene širom sveta, tako da je njihovim koncertima prisustvovalo više od milion ljudi.\nDo sada su se njihove pesme 12 puta našle na prvom mestu top liste U.S. Rock radija, a poslednji u nizu je singl “Darkness Settles In” koji je objavljen u junu. Od njihovog debi albuma “The Way of the Fist” 2007. godine, bend je izdao šest uzastopnih albuma koji su dobili zlatni ili platinasti sertifikat od strane RIAA, a dva puta su se našli na vrhu liste Greatest Hits albuma. Pored toga, Five Finger Death Punch je zaradio brojne nacionalne i međunarodne nagrade i priznanja tokom poslednje decenije, a jedna od njih je prestižna nagrada Soldier Appreciation Award koju dodeljuje Udruženje vojske Sjedinjenih Američkih Država, a ova čast je dodeljena samo jednom umetniku pre njih, Elvisu Prisliju.\nUlaznice za hevi metal senzaciju "Five Finger Death Punch" biće u prodaji od 29. oktobra u 10.00, a mogu se kupiti preko online servisa i na svim prodajnim mestima tickets.rs po ceni od 3.900 do 5.900 dinara.


source.ba | Federacija BiH: 13 novozaraženih osoba koronavirusom, dvije preminule\nZavodu za javno zdravstvo Federacije BiH u protekla 24 sata prijavljeno je 889 uzoraka, od kojih je 13 pozitivno na SARS-CoV-2.\nU RS-u jedan smrtni slučaj od koronavirusa, jedna osoba novozaražena\nU Kantonu Sarajevo i danas bez preminulih od koronavirusa, 16 novozaraženih i devet oporavljenih\nČetvero novozaraženih koronavirusom u HNK-u\nU RS tri osobe zaražene koronavirusom, jedna preminula\nNovi slučajevi registrirani su u Unsko-sanskom, Srednjobosanskom, Tuzlanskom, Kantonu Sarajevo i Kantonu 10.\nDo sada je testirano ukupno 696.805 uzoraka, a SARS-CoV-2 je potvrđen kod 133.709 osoba.\nZaključno s današnjim danom, u Federaciji BiH izliječeno je 124.369 pacijenata. U protekla 24 sata, Zavodu za javno zdravstvo Federacije BiH prijavljena su dva smrtna ishoda. S današnjim danom, broj smrtnih ishoda na području Federacije BiH je 5.405, saopćeno je iz Zavoda za javno zdravstvo FBiH.\nTagovi: ZZJZ FBIHbroj zaraženihKORONAVIRUS\nMinistar sigurnosti Bosne i Hercegovine Selmo Cikotić i ministar unutrašnjih poslova Republike Srbije Aleksandar Vulin danas su u Zvorniku, potpisali su nekoliko međunarodnih ugovora između dviju zemalja, prenosi danas Dnevni Avaz.


Sporazum Irana i Kine – promjena strateških pogleda na region\napril 1, 2021 - 5:09 popodne Kod vijesti : 1128001 Izvor : ABNA24 Link:\nABNA24: – Potpisivanje 25-godišnjeg sporazuma o strateškoj saradnji između Irana i Kine smatra se novim strateškim pritiskom za Ameriku i njene saveznike u Zapadnoj Aziji.\nNakon što su Teheran i Peking u subotu objavili potpisivanje dokumenta o strateškom partnerstvu i saradnji, brojni svjetski mediji i analitičari posvetili su mu posebnu pažnju.\nTako analitički portal Australijske organizacije za stratešku politiku piše da potpisivanje sporazuma o 25-godišnjoj saradnji između Islamske Republike Iran, zemlje koja posjeduje naftu i regionalni uticaj, ali se nalazi pod američkim sankcijama, i Narodne Republike Kine, svjetske sile koja se nalazi pod američkim pritiskom – stvara jedan novi strateški pritisak na SAD i njene saveznike na Zapadu Azije.\nKako piše australski portal, bivši američki predsjednik Donald Trump trebao bi preuzeti veći dio odgovornosti za takav slijed događaja, dok je novi predsjednik Joe Biden primoran upravljati novonastalim okolnostima.\nSporazum će do vrhnuca dovesti ekonomski rast, trgovinske i vojne veze između dvije zemlje, od nastajanja Islamske Republike pobjedom islamske revolucije prije 41 godinu.\nOn zasigurno sadrži velika ulaganja Kine u infrastrukturu, industriju, ekonomiju i petrohemijsku industriju, kao i saradnju na vojnom, obavještajnom, antiterorističkom polju i povezuje Iran s kineskom inicijativom „Jedan pojas – jedan put“.\nTrgovina između Irana i Kine je 2016.god, nakon potpisivanja nuklearnog sporazuma, dostigla 31 milijardu dolara. Ipak, 2018.god, kada se Donald Trump povukao iz sporazuma i uveo snažne sankcije Teheranu, obim trgovine je smanjen.\nNovi sporazum jača trgovinske odnose i uzima u obzir obostrane interese Irana i Kine naspram Sjedinjenih Američkih Država i saveznika.\nDuboka i široka saradnja između Irana i Kine, posebno kada se gleda kroz prizmu bliskih odnosa dvaju zemalja s Rusijom i neprijateljski naboj sve tri zemlje prema SAD, posjeduje snažan potencijal za promjenu strateških vizija u regionu, što stvara brige za arapske države u regionu Perzijskog zaljeva, Australiju i SAD, smatra australski analitički portal. To predstavlja poseban problem za njih jer Teheran ima uticaj u Iraku, Siriji i Libanonu, kao i Jemenu, te podržava Palestinu naspram Izraela.\nTakođer, Amerika se brine i zbog iranskog značaja u Afganistanu, dok se bori da se riješi dvodecenijskog uzaludnog prisustva u toj zemlji.\nTakođer, u članku se tvrdi kako je i Turska, uprkos neslaganjima s Teheranom po pitanju Sirije, od Amerike okrenula glavu prema Iranu i Kini.\nTi praktični savezi u vitalnoj regiji sa strateškog i ekonomskog aspekta na svijetu, Bidenovu vladu dovodi pred veliki izazov, mnogo veći nego što je i pretpostavljala.\nIstovremeno, američki list Washington Times ukazuje da postoje jasni pokazatelji neuspjeha sankcija.\n„Kina se sada sasvim jasno igra sa sankcijama, a Teheran ima hrabrosti da se ne povinuje Bidenovom zahtjevu da se prvo Iran vrati obavezama nuklearnog sporazuma“ – napisao je list.\n„Ne samo da Kini koristi kupovina iranske nafte, nego čak ima i geopolitičke koristi u sprječavanju Amerike da ima pristup svojoj željenoj strateškoj osovini u Aziji“ – tvrdi američki list.


Foto: Srna | Višković: Šta su bila kriva djeca koja su išla svojim kućama\nSrna 15.05.2021 15:02\nBIJELJINA - Predsjednik Vlade Republike Srpske Radovan Višković poručio je da Republika Srpska nikada neće zaboraviti zločin koji su muslimanske snage počinile nad nedužnim mladićima, pripadnicima JNA 15. maja 1992. godine koji su se mirno povlačili u Tuzlanskoj koloni.\n"Zaboraviti takav zločin, bilo bi kao da ih ponovo ubijete. Dok je institucija Republike Srpske, dok je Republike Srpske i srpskog naroda na ovim prostorima, mi ćemo dolaziti svakog 15. maja da podsjetimo zločince da bar na ovaj dan ne mogu mirno spavati", rekao je Višković danas u Bijeljini, gdje je prisustvovao obilježavanju 29 godina od zločina nad pripadnicima JNA u Tuzlanskoj koloni kada su muslimanske snage ubile 54 vojnika, a 44 ranila.\nOn je nakon polaganja vijenca na spomen-kosturnicu na Gradskom groblju u Bijeljini poginulim mladićima u Tuzlanskoj koloni istakao da su na današnji dan prije 29 godina život izgubili mladi ljudi, "djeca koja su samo željela da idu svojoj kući i svojim porodicama".\n"Ono što je tragično, od zarobljenih pet je likvidirano, samo zato što su bili nečija djeca koja nisu pripadala tom narodu. I onda dođemo do tragične rečenice - iako je 29 godina iza nas - zločin je još bez kazne! Jer skoro da niko do današnjeg dana nije odgovarao i ono što su navodno procesuirali više je bilo da nekom zamažu oči, da pokažu da kao oni nešto rade", rekao je Višković.\n"Ko ih je napao, od koga su se branili? Milion pitanja koja nemaju smislen odgovor. I onda se kaže BiH bi trebala biti sigirna za Srbe i srpski narod. Sa ovakvim i sličnim porukama - izvinite, nešto se ne osjećamo sigurno", poručio je premijer Republike Srpske.


Beta\t 28. marta 2016. 13:00\n“Srbija i zapadni Balkan moraju pronaći način da budu deo rešenja za migrantsku krizu, a EU je najbolji okvir koji imamo, zato je važno da što pre otvorimo pregovaračka poglavlja”, kazao je izvršni direktor nevladine organizacije Grupa 484 Vladimir Petronijević u Beogradu.\nOn je ocenio i da je dosadašnja reakcija EU na migrantsku krizu “više bila ad hok, nego promišljen plan koji može dati dugoročne efekte”.\n“Ipak, izuzetno je važno da zemlje zapadnog Balkana saradjuju i da zemlje u regionu budu tretirane kao buduće članice EU, a ne kao zemlje trećeg sveta”, dodao je Petronijević.\n“Migrantska kriza je krupan problem koji se mora rešavati na nivou čovečanstva i velike strategije”, rekao je Mićunović i dodao da je još u staroj Grčkoj izgnanstvo bila druga najgora kazna posle smrti.\n“Potrebno je pojačati napore u Srbiji, posebno u svetlu regulative”, navela je Grupković.\nCentar za demokratiju u saradnji sa Fridrih Ebert fondacijom pokrenuo je seriju debata o strateškim pitanjima razvoja Srbije i društva u okviru projekta “Demokratski politički forum”.


Kurti i Džaferović: Razmena teritorije između Srbije i Kosova rizična\nKosovski premijer na dužnosti Aljbin Kurti\nPremijer Kosova na dužnosti Aljbin Kurti (Albin) i predsedavajući predsedništva BiH Šefik Džaferović konstatovali su da je razmena teritorije između Kosova i Srbije rizična, a da je “politika koja nije imala uspela tokom rata devedesetih” najveća pretnja sa kojima se suočavaju dve zemlje.\nKurti i Džaferović razgovarali su danas telefonom o bilateralnim odnosima, situaciji u vezi sa COVID-19, i saradnji na kulturnom i istorijskom nivou, saopšteno je iz Vlade Kosova.\nKako su naveli iz Kuritjevog kabineta, Džaferović se zahvalio kosovskom premijeru na dužnosti zbog ukidanja takse od 100 odsto na proizvode iz Bosne i Hercegovine, dok je Kurti istakao da Kosovo neće BiH tretirati isto kao i Srbiju.\nVlada Kosova je 1. aprila ukinula taksu od 100 odsto na robu iz Srbije i BiH, ali je Srbiji uvela recipročne mere.\nMustafa: Nije potrebno otvarati temu razmene teritorija\nInače, o razgraničenju, odnosno korekciji granica, ranije su govorili predsednici Kosova i Srbije, Hašim Tači i Aleksandar Vučić, a to pitanje je izazvalo mnoge rasprave na Kosovu, ali i na međunarodnoj sceni.\nPremijer Kosova na dužnosti Aljbin Kurti (Albin) izjavio je 20. aprila da sporazum za kojim teži specijalni izaslanik američkog predsednika za dijalog Kosova i Srbije Ričard Grenel uključuje teritorijalnu razmenu, dodajući da takav dogovor ne može biti mirovni.\nGrenel je odmah nakon toga objavio na Tviteru da “apsolutno nije bilo razgovora o razmeni teritorija - o tome se nije diskutovalo u mom prisustvu".


Britanski Ajronmen leti iznad Ade Ciganlije - Naši u svetu\nObjavljeno 24/05/19 u 07:30\nBritanski inovator Ričard Brauning leteo je juče iznad Ade Ciganlije u mlaznom odelu poput Ajronmena, a u njegovom performansu i revolucionarnom izumu uživali su Beograđani.\nLet mladog inovatora bio je priređen kao uvod za skup “Svetski umovi” (World.Minds) koji se održava danas u Narodnom pozorištu, a na kom će i Brauning biti jedan od govornika i predstaviti svoju najnapredniju tehnologiju iz oblasti aeronautike.\nBrauning je sa još jednim kolegom poleteo iznad “beogradskog mora” u posebnom odelu koje je sam napravio i koje prkosi silama gravitacije, ali i ispunjava jedan od najvećih čovekovih snova – da može da leti.\n“Uzbuđeni smo što možemo da vam u Beogradu predstavimo revolucionarnu tehnologiju. Ovo je prvi put da se beogradska publika susreće sa džet sjut tehnologijom, za koju smatramo da će postati budućnost transporta ljudi”, rekao je Brauning.\nPrema njegovim rečima, mlazna odela su za sada poprilično bučna i još nisu idealno prevozno sredstvo za odlazak u šoping ili da odvedete dete u školu, ali bi, kaže, mogla biti “odskočna daska” za jedan takav izum.\n“I prvi motorni automobili, kada su napravljeni, bili su prilično bučni i u poređenju sa konjem, nisu bili baš idealni”, rekao je Brauning kroz šalu.\n“Takođe, gradimo i električnu verziju, kojom je teško postići iste performanse, ali je izrađujemo”, naveo je Brauning.\nAko ste i imali dilemu, sada je zvanično, Nikola Jokić dobio neverovatno priznanje! (FOTO)\nHaos na aerodromu: Više od 70 Srba “zaglavljeno” u Parizu već 17 sati…\nPosle 13 godina, od danas direktna linija od Beograda do ovog grada, oglasila se i…


Aranđelovac dobija jedinstveno upravno mesto - Naša Mesta\nNaslovna Gradovi i opštine Aranđelovac dobija jedinstveno upravno mesto\nFoto: acebook.com/MDULSSrbije/ arhiva\nMinistarka državne uprave i lokalne samouprave Marija Obradović tokom obilaska zgrade opštine Aranđelovac upoznala se sa idejnim rešenjem adaptacije prostora, dizajnom enterijera, brendiranja i funkcionalnog softverskog unapređenja JUM-a.\nOpština Aranđelovac je na konkursu Ministarstva državne uprave i lokalne samouprave dobio sredstva u iznosu od 5,1 miliona dinara i više od 2,2 miliona dinara za digitalizaciju javnih usluga i uvođenje eUprave u opštini.\nObradović je rekla da je to ministarstvo ove godine sa više od sedam miliona dinara podržalo opštinu Aranđelovac kako bi dalje razvijala i modernizovala usluge koje pruža svojim građanima.\nIstakla je da građani Aranđelovca treba da budu ponosni na svoju lokalnu samoupravu jer je među retkima koja je uspela da dobije sredstva za uspostavljanje Jedinstvenog upravnog mesta, kako bi građani i privreda imali brzu, efikasnu i kvalitetnu uslugu.\nS tim u vezi, dodala je da je zadovoljstvo korisnika jedino merilo kvaliteta rada jedinica lokalne samouprave, pa i čitave države.\nObradović je pomenula da je opština Aranđelovac privela kraju uređenje Adresnog registra i pomogla da se broj od 67.000 ulica i zaseoka bez naziva u Srbiji za samo nekoliko meseci smanji na 19.000.\nMinistarka je prostor namenjen za Jedinstveno upravno mesto obišla zajedno sa predsednikom opštine Aranđelovac Bojanom Radovićem.\nDo sada je u 14 gradova i opština širom Srbije otvoreno Jedinstveno upravno mesto – Lazarevac, Žitište, Šabac, Sombor, Smederevska Palanka, Kruševac, Pirot, Bela Palanka, Kuršumlija, Stara Pazova, Užice, Gornji Milanovac, Vlasotince i Rača.\nDo kraja godine očekuje se da će Jedinstveno upravno mesto biti otvoreno u Paraćinu, Kosjeriću i Topoli.\nAranđelovac je sredstva za Jedinstveno upravno mesto dobio na ovogodišnjem konkursu.\nPrethodni tekstKragujevac privodi kraju proces brendiranja grada\nSledeći tekstSrbija dobija Program za cirkularnu ekonomiju


Kvartararo: Nisam očekivao pol poziciju | N1 Srbija\nKvartararo: Nisam očekivao pol poziciju\n04.05.2019. |17.38 |\nFrancuski motociklista Fabio Kvartararo rekao je da je iznenađen osvajanjem pol pozicije pred Veliku nagradu Španije, što je njegova tek četvrta trka u kraljevskoj klasi.\nVozač Petronas Jamahe je postao najmlađi osvajač pol pozicije u istoriji najjače kategorije time što je kvalifikacije na stazi „Heres – Anhel Nijeto“ završio na vrhu, ispred svog timskog kolege Franka Morbidelija. Njima dvojici je najbliži bio branilac titule Mark Markes, koji se našao samo osam hiljaditinki iza Italijana.\nLudilo u Heresu: Kvartararu pol u četvrtoj trci\n„Nisam očekivao pol poziciju, neverovatno je uspeti u tome, ceo tim je doprineo, vredno smo radili od početka trkačkog vikenda i zbog toga želim da im se svima zahvalim“, rekao je Kvartararo i nastavio, „Imam dobar ritam za trku, Mark je doduše zaista brz, ali verujem u dobar rezultat. Naš cilj ostaje isti, da budemo među prvih deset, a ako uspemo nešto više, to će biti samo bonus“.\nKvartararo je istakao da su zajedno Morbideli i on doneli sjajan rezultat timu i da se nada da će nastaviti u istom ritmu u nastavku sezone. Italijanski motociklista je istakao da je njegov tim uprkos tome što je nov spreman za velike rezultate.\n„Sjajan dan za nas, bili smo brzi tokom celog dana, mnogo smo napredovali u odnosu na petak, a takođe su i uslovi na stazi bolji. Mnogo je zavisilo i od toga, ali je svakako ovo odličan rezultat za tim, novi smo, ali smo spremni da se borimo. Srećan sam zbog svih u timu, zaslužili su ovo, a u trci ću pokušati dobro da startujem, da izaberem prave pneumatike i da dođem do dobrog rezultata“, naglasio je Morbideli.\nVelika nagrada Španije u kraljevskoj klasi startuje u nedelju u 14 časova i možete da je pratite na Sport Klubu 2.\nFabio Kvartararo franko morbideli Moto GP velika nagrada španije


Javno - istrazivanja - Otkrivanje tajne ministarskog sefa\nJoš rano za detalje: Dane Kondić i Siniša Mali\nVlada Srbije je svoje obaveze platila mehanizmima državne pomoći, pokazuje BIRN-ovo istraživanje. Međutim, postupak dodele državne pomoći obavijen je tajnom jer je iz Rešenja o dodeli državne pomoći izostavljen niz podataka koji se tiču iznosa dodeljene pomoći.\nKomisija za kontrolu državne pomoći, koja je nadležna u ovom slučaju, pozvala se na Zakon o zaštiti poslovne tajne i član 22. Zakona o kontroli državne pomoći. Od kada je osnovana 2010. godine ova Komisija po prvi put nije objavila podatke o iznosu državne pomoći iako se radi o javnim sredstvima.\nTakođe, u Rešenju o dodeli državne pomoći koje je objavljeno u proleće 2014. godine, nekoliko meseci pošto je postupak dodele tog novca sproveden, naveden je Kabinet prvog potpredsednika vlade kao davalac državne pomoći što je takođe u suprotnosti sa Zakonom o kontroli državne pomoći koji propisuje u članu 2. da davalac državne pomoći može da bude samo pravno lice što Kabinet potpredsednika odnosno predsednika Vlade nije.\nS druge strane, godinu dana traju najave iz kabineta predsednika Vlade Republike Srbije Aleksandra Vučića da će biti objavljeni svi ugovori koje je država Srbija kao vlasnik „Jat Airways“ potpisala sa državnom kompanijom iz UAE „Etihad airways“.\nVučić, prvi potpredsednik Vlade u vreme potpisivanja ugovora 01. avgusta 2013. godine dao je kao jedno od predizbornih obećanja, u kampanji u zimu 2014. godine, da će objaviti tajni ugovor, ali se to do trenutka objavljivanja ovog teksta nije dogodilo.\nDanas, kao premijer Srbije, odbija da kaže kada će to napokon da uradi, ali je rekao u intervjuu beogradskom nedeljniku NIN da će pitati svog prijatelja Šeika Muhameda Al Zajeda da ugovor obelodani. Šeik se pojavljuje kao „garant“ međudržavnog sporazuma između Republike Srbije i UAE pod čijim je okriljem i potpisan ugovor o strateškom partnerstvu nekadašnjeg „Jat Airways“-a i „Etihad airways“-a.\nBIRN Srbija ekskluzivno po prvi put objavljuje nacrte svih pet ugovora koji su potpisani u avgustu prošle godine da bi pokazao i srpskoj javnosti na šta se srpska strana obavezala i šta se očekuje kao korist za srpsku stranu od ovog posla sa kompanijom iz UAE.\nBIRN je pokušao u više navrata da dobije odgovore u vezi sa stavkama iz ugovora, ali ni u Vladi Srbije niti u novoj upravi „Air Serbia“ nije bilo spremnosti za razgovor. Iz „Air Serbia“ BIRN je dobio odgovor da se za sve nedoumice obratimo Vladi Srbije.\nU želji da opravda postupke Vlade Srbije oko ugovora sa Etihadom, premijer Vučić je kao argument iznosio podatak da je Vlada Austrije platila kompaniji „Lufthanza“ 500 miliona evra da bi preuzela „Austrian airlines“, ali nikada nije saopštio koliko je tačno Srbija platila da bi dogovorila aranžman sa Etihadom.\nI na nebu... Foto: Aleksandar Anđić\n...i na zemlji, Foto: Aleksandar Anđić\nObaveze države i „Etihada“\nBIRN je ranije ove godine došao u posed nacrta svih pet ugovora koji su potpisani na svečanosti u avgustu 2013. godine. Dokumentaciju čine: Transakcioni ugovor, Ugovor o uslugama podrške, Ugovor o ulaganju, Ugovor o konsultantskim uslugama i Ugovor između akcionara.\nPrema ovim transakcionim dokumentima (što je zbirni naziv ovih dokumenta prema Odluci o dozvoljenoj koncentraciji Komisije za zaštitu konkurencije) bilo je predviđeno da se detalji čitavog posla ne objavljuju do dana završetka posla – closing date. Pod ovim se podrazumevalo uvođenje „Etihada“ u vlasništvo „Jat Airways“ odnosno „Air Serbia“.\nČlan ugovora koji govori o poverljivosti podataka poslužio je Vladi Srbije da bi opravdala neobjavljivanje ovog ugovora. Na to su se u više navrata pozivali tadašnji potpredsednik Vlade Vučić i tadašnji šef Kabineta Vučića Siniša Mali.\nPrema ugovoru bilo je predviđeno da se kompletan posao uvođenja u vlasništvo strateškog partnera okonča do kraja 2013. godine. Međutim, postupak se odužio do marta 2014. godine, što saznajemo iz dokumantacije objavljene na stranicama Agencije za privredne registre.\nU debati koja traje godinu dana oko toga šta je to zapravo urađeno sa nekadašnjim Jatom, postavljeno je pitanje dugova ove kompanije kao i vrednosti njene imovine.\nKomentar nismo mogli da dobijemo ni u kabinetu premijera, ni od ranijeg šefa njegovog kabineta Siniše Malog koji je vodio posao dovođenja strateškog partnera za „Jat Airways“, kao ni u upravi „Air Serbia“.\nRadni jezik uprave kompanije je engleski.\nJavni novac kao tajna\nDa bismo potvrdili nalaze iz transakcionih dokumenta čekali smo da Komisija za kontrolu državne pomoći objavi Rešenje o prihvatanju ili odbijanju državne pomoći za „Air Serbia“. Ova Komisija je u decembru 2013. godine naložila kabinetu prvog potpredsednika vlade da dostavi punu prijavu dodeljene državne pomoći privrednom društvu „Jat Airways“.\nRešenje je objavljeno na sajtu ministarstva finansija u proleće 2014. godine, a datirano je na 21. februar 2014. godine. Ono što je odmah bilo vidljivo je da je taj dokument objavljen samo delimično, jer je na njega stavljena oznaka „javna verzija“. BIRN je pregledao sva do sada objavljena dokumeta Komisije i utvrdio da je u ovom slučaju načinjen presedan stavljanjem oznake o tajnosti podataka. Da je to tačno potvrdila nam je i predsednica Komisije Inga Šuput Đurić.\nKomisija je odobrila dodeljenu državnu pomoć analizirajući dokumenta koja je dostavio kabinet prvog potpredsednika vlade (u medjuvremenu kabinet premijera): Plan sanacije i restrukturiranja društva Air Serbia i sve anekse ovog plana, Izveštaj Direkcije za finansijske poslove kompanije Air Serbia o najznačajnijim obavezama kompanije na dan 31. oktobar 2013. godine, Pregled dospelih, a neizmirenih obaveza kompanije Air Serbia na dan 31. oktobra 2013. godine, sa podelom na obaveze nastale pre 31. decembra 2009. godine i na obaveze nastale posle 1. januara 2010. godine, Procenu vrednosti nekretnina Air Serbia predloženih za prodaju i Dokaz o ostvarenim uštedama pri nabavci novih vazduhoplova.\nBIRN je pokušao, pozivajući se na Zakon o slobodnom pristupu informacijama od javnog značaja, da dobije i ova dokumenta, ali su se u Komisiji pozvali na obavezu proisteklu iz Zakona o poslovnoj tajni jer je to zahtevao Podnosilac prijave, odnosno kabinet Aleksandra Vučića.\nTakođe, u Komisiji nisu želeli da komentarišu činjenicu da su se u zaglavlju Rešenja pozvali na Zakon o kontroli državne pomoći, član 22., koji ne govori da postoji mogućnost neobjavljivanja podataka o dodeljenoj državnoj pomoći već definiše obaveze zaposlenih u Komisiji u trenutku kada napuste ovu instituciju.\nPored toga, pitali smo predstavnicu Komisije da li je kabinet prvog potpredsednika mogao da bude „davalac državne pomoći“ jer po Zakonu o kontroli državne pomoći stoji da to mogu da budu samo „pravna lica koja upravljaju ili raspolažu javnim sredstvima“.\nKabinet potpredsednika Vlade ili premijera nije pravno lice u tom smislu i njegovim budžetom nisu predviđena sredstva koja bi mogla da budu namenjena za potrebe dodele državne pomoći, što se lako proverava uvidom u budžet Republike Srbije za 2013. godinu.\nU telefonskom razgovoru za BIRN predstavnica Komisije je potvrdila da formalno kabinet ne može da bude davalac državne pomoći, ali da odgovornost nije na njoj i na njenim kolegama jer su oni na nepravilnosti upozoravali, za šta postoji dokumentacija koju takođe nije u mogućnosti da da BIRN-u na uvid.\nOd trenutka kada je obelodanjeno da će posrnuli srpski avio prevoznik dobiti za partnera državnu kompaniju iz UAE koja je u poslednjoj deceniji u velikoj ekspanziji, pojavila se dilema da li će ovakav poslovni sporazum moći da se uklopi u međunarodne letačke standarde.\nDa bi izbegla gubljenje dozvola za letenje koje ima sa različitim evropskim destinacijama nova uprava "Jata" je upravljačkom timu dodelila srpske pasoše po hitnom postupku, ali je ostala dilema o načinu korišćenja državne pomoći.\nNejasnoće oko ovog pitanja onemogućile su nameru novog menadžmenta da već ove godine poleti preko Atlantskog okeana na linijama za SAD, jer to nisu dozvolile "letačke vlasti" Sjedinjenih država. Ipak, tokom proleća je premijer Vučić saopštino da bi Air Serbia mogla da poleti za SAD već krajem 2015. godine.\nPored letačkih vlasti SAD za funkcionisanje „Air Serbia“ interesovala se i Evropska komisija kojoj je država Srbija dužna da dostavi punu informaciju o korišćenju instrumenata državne pomoći prema Sporazumu o stabilizaciji i pridruživanju.\nDo završetka pisanja ovog teksta nismo dobili potvrdu iz kancelarije EU u Beogradu da su dobili podatke o tome koliki je iznos državne pomoći u slučaju „Air Serbia“. Takođe, dobili smo potvrdu iz Kancelarije za evropske integracije Vlade Srbije da oni nisu dobili te podatke kao institucija koja prikuplja podatke koje docnije upućuje Evropskoj komisiji u Brisel.


(Vijeće Ministara usvojilo 26. septembra 2007. na 1005. sastanku zamjenika ministara)\n1. Ponovo poziva na član 10. Evropske konvencije o ljudskim pravima koja garantuje slobodu da se dobiju nepristrasne informacije i ideje bez ikakvog uplitanja javnih vlasti i bez obzira na znanje o nekom pitanju;\n2. Ponovo ukazuje na svoje deklaracije o slobodi izražavanja i informacija od 29. aprila 1982. godine i na slobodu političke debate u medijima od 12. februara 2004. godine, te opet naglašava važnost postojanja slobodnih i nezavisnih medija koji garantuju pravo ljudi da budu potpuno informisani o pitanjima koja zabrinjavaju javnost i da sprovode istragu nad javnim vlastima i političkim pitanjima, što je ponovo potvrdio Evropski sud o ljudskim pravima;\n3. Uvjerava da bi osnovna funkcija medija, kao javnog posmatrača i kao dijela sistema provjere i balansa u demokratiji, bila ozbiljno osakaćena bez promovisanja takvog istraživačkog novinarstva, koje pomaže da se istaknu pravne ili etičke pogreške koje mogu biti namjerno prikrivene, i zbog toga istraživačko novinarstvo doprinosi formiranju neprosvjetljenog i aktivnog građanstva, kao i velikom poboljšanju društva;\nII 2. Da osiguraju slobodu kretanja medijskih profesionalaca i njihov pristup informacijama u skladu sa standardima Vijeća Evrope i omoguće kritička i sveobuhvatna izvještavanja u službi demokratije;\nII 3. Da osiguraju prava novinara da zaštite svoje izvore informacija u skladu sa standardima Vijeća Evrope;


Agencija: Funkcioneri ne mogu da koriste javne resurse za promociju stranke - Politika - Dnevni list Danas\nPočetna » Politika » Agencija: Funkcioneri ne mogu da koriste javne resurse za promociju stranke\n1Piše: Beta 03. marta 2020. 11.44\nAgencija je ukazala da je zakon odredio šta su javni resursi i da je predvideo zabranu njihove zloupotrebe u izbornoj kampanju.\n„Ova zakonska zabrana se ne odnosi na funkcionere koji se biraju neposredno od građana a to su narodni poslanici, poslanici, odbornici i predsednik Republike“, dodaje se.\nAgencija za borbu protiv korupcije je dodala da je izabrala posmatrače izbornih kampanja za 2020. godinu, koji su uspešno završili obuku u Beogradu, Novom Sadu, Nišu i Kragujevcu.\nAgencija za borbu protiv korupcije, Izbori, Javni resursi, političke stranke, promocija\n03. marta 2020. u 13.36\nJel ovo preneto sa Njuz.net portala? ‘Agencija za borbu protiv korupcije’ je još jedna od podjarmljenih državnih ‘organa’ koja svesrdno radi na promociji SNS klike. Gde je njihovo uviđanje istine kada je u pitanju Savamala, Krušik, Jovanjica …? Gde je oglašavanje agencije o neprekidnoj predizbornoj kampanji vlastodržaca preko državne televizije (o drugim nacionalnim frekvencijama neću da komentarišem) …


Federalni organi do 29. juna trebaju odgovoriti na pitanja Evropske komisije\nSvi nadležni federalni organi trebaju do 29. juna dostaviti Uredu Vlade Federacije BiH za evropske integracije dodatna pojašnjenja na pitanja Evropske komisije, koja se odnose na trgovinu, industiju, carine, oporezivanje i saradnju s drugim zemljama kandidatima -izjavio je za Fenu konsultant za evropske integracije u Uredu Vlade FBiH za evropske integracije Adnan Tatar.\nFormiranje Ureda za EU integracije upravo je način da se proces evropskih integracija počne sistematski razmatrati, što do sada, kaže Tatar, nije bila ustaljena i institucionalizirana praksa u Federaciji BiH.\n– To će doprinijeti sistematizaciji podataka, koji su potrebni za Izvještaj o napretku Bosne i Hercegovine za 2015. godinu, koji će pratiti sličnu strukturu izvještaja za prethodnu godinu te će se usredotočiti posebno na temeljna pitanja iz Strategije Evropske unije za proširenje, odnosno na vladavinu prava, reformu javne uprave i ekonomsko upravljanje – rekao je Tatar.\nIzvještajem se predviđa ocjena spremnosti BiH za buduće članstvo u Evropskoj uniji i napredak koji je ostvaren od 2014. godine po svakom od relevantnih kriterija (politički, ekonomski kriteriji i evropski standardi), i to mjereno u smislu donesenih odluka, usvojenog zakonodavstva i stepena provedbe.\nU tom kontekstu, Vlada FBiH prihvatila je preporuke i pitanja Evropske komisije sa sedmog sastanka Pododbora između Evropske unije i BiH koje se odnose na finansijska pitanja, pitanja interne, eksterne revizije i na statistiku.\nVlada je zadužila sve federalne ministre i rukovodioce federalnih uprava i federalnih upravnih organizacija da osiguraju preduvjete za prioritetno izvršavanje svih obaveza proisteklih iz procesa evropskih integracija.\n– To znači da se u svakoj od uprava trebaju imenovati osobe, koje će biti koordinatori pri prikupljanju podataka vezanih za evropske integracije. Tako će nam biti mnogo lakše pristupati samim institucijama s obzirom na to da se većina komunikacije u pogledu evropskih integracija zbog obima dokumenata odvija putem elektronske pošte – rekao je Tatar.\nNaglašava da Vlada FBiH, odnosno Federalno ministarstvo trgovine ima zaduženje da izmijeni Zakon o unutrašnjoj trgovini jer se odredbama člana 13. i 15., po ocjeni Evropske komisije narušava dosljedna primjena principa slobodne trgovine iz Sporazuma o stabilizaciji i pridruživanju te Privremenog sporazuma o stabilizaciji i pridruživanju, te je Evropska komisija insistirala na otklanjanju protekcionističkih mjera u oblasti trgovine.\nVlada Federacije prihvatila je preporuke Evropske komisije koje se odnose na poboljšanje poslovnog okruženja u kojima je naglašeno da Bosna i Hercegovina treba hitno da ojača svoj dugoročni potencijal za rast.\nIako je nedavno postignut određeni napredak u poboljšanju poslovnog okruženja u oba entiteta, Bosna i Hercegovina se poziva da ubrza svoje napore i poduzme odlučne korake da bi se smanjile barijere u poslovanju, olakšalo izdavanje građevinskih dozvola i smanjile parafiskalne naknade.\n– Vlada je zadužila sva federalna ministarstva da rade na otklanjanju onih prepreka, koje je Evropska komisija dala u okviru budućih preporuka – kazao je u izjavi za Fenu konsultant za evropske integracije u Uredu Vlade FBiH za evropske integracije Adnan Tatar.\n#evropska komisija#Adnan Tatar\nMađarska pooštrava zakon o migrantima i tražiocima azila\nEvropska unija odobrila vojnu operaciju protiv krijumčara ljudima


Bogdanovićevih 11 poena u novoj pobjedi Houksa, dominacija Vučevića - BIGportal.ba\n4 Februara, 2022 4 Februara, 2022 019\nKošarkaši Atlante nastavili su sjajnu seriju rezultata u šampionatu NBA.\nHouksi su na svom parketu slavili protiv Finiksa sa 124:115 i tako slavili i osmu pobedu u poslednjih devet mečeva.\nU ovom susretu, reprezentativac Srbije Bogdan Bogdanović imao je veoma dobar učinak, postigao je za nepunih 36 minuta 11 poena uz dva skoka i šest asistencija.\nImao je tri pogođene trojke iz sedam pokušaja i jedan uspešan pokušaj za dva uz stopostotan učinak.\nOsim toga, Atlanta je uspela da prekine odličnu seriju Sansa od 11 uzastopnih pobeda, što samo govori o kvalitetu igre izabranika Nejta Mekmilana.\nBila je to partija koja je bila vrlo izjednačena, o čemu svedoči podatak da se na odmor otišlo sa prednošću Houksa od svega tri poena, 64:61.\nAtlanta je stekla određenu prednost u finišu treće četvrtine koju je završila sa devet poena razlike, 100:91.\nTu prednost su održavali u poslednjoj četvrtini tokom koje su imali maksimalnih 14 poena razlike (106:92), tako da pobeda nije dolazila u pitanje.\nOdličnu partiju imao je Trej Jang koji je za skoro 36 minuta postigao 43 poena uz pet asistencija.\nDžon Kolins je dodao 19, koliko je postigao i Kevin Huerter.\nKod Sansa, Devin Buker je susret završio sa 32 poena uz tri asistencije, dok je Majls Bridžis imao učinak od 24 poena, osam uhvaćenih lopti i četiri asistencije.\nKošarkaši Golden Stejta pobedili su Sakramento rezultatom 126:114 i ostvarili osmu uzastopnu pobedu.\nSedmorica igrača Voriorsa postigla su dvocifreni broj poena, a najefikasniji je bio Klej Tompson sa 23 poena, uz sedam asistencija i pet skokova, a pogodio je prvih sedam šuteva.\nKošarkaši Los Anđeles Klipersa pobedili su gradskog rivala Lejkerse sa 111:110. Redži Džekson postigao je 25 poena za Kliperse, od kojih i odlučujući koš četiri sekunde pre kraja.\nOn je imao još osam skokova i šest asistencija. Markus Moris postigao je 29 poena uz sedam skokova, a Serž Ibaka 20 poena uz osam skokova.\nIgrač Lejkersa Entoni Dejvis promašio je koš za pobedu u poslednjim trenucima utakmice.\nOn je meč završio sa 30 poena, 17 skokova, dve ukradene lopte, dve asistencije i dve blokade. Malik Monk dodao je 21 poen, uz sedam asistencija i šest skokova, a Rasel Vestbruk 17 poena, šest skokova i četiri asistencije.\nKošarkaši Toronta pobedili su posle produžetka Čikago sa 127:120 i prekinuli niz od pet poraza u međusobnim duelima.\nPaskal Sjakam predvodio je Reptorse do četvrte uzastopne pobede sa 25 poena, 13 skokova i sedam asistencija, a po 21 poen dodali su Skoti Barns, O Dži Anunobi i Fred Vanvlit, koji je imao i devet asistencija.\nDetroit – Minesota 117:128\nSan Antonio – Majami 95:112\nAtlanta – Finiks 124:115\nToronto – Čikago 127:120 produžeci\nGolden Stejt – Sakramento 126:114\nLA Klipers – LA Lejkers 111:110\nDanas dvije vanredne sjednice Skupštine Crne Gore


Počela prijava za obuku za licenciranje Profesionalnog upravnika zgrada - Dnevnik Juga\nHome / DRUŠTVO / Počela prijava za obuku za licenciranje Profesionalnog upravnika zgrada\nOvom prilikom Privrednoj komori mogu da se prijave sva fizička i pravna lica, zainteresovana za obuku za sticanje licence profesionalnog upravnika zgrada.\nU skladu sa izraženim interesovanjem, obuke će biti organizovane u junu i julu mesecu ove godine.\nPravilnik o programu ispita i načinu polaganja, kao i uslovima za sticanje i oduzimanje licence i sadržini registra profesionalnih upravnika primenjuje se od 6. maja 2017. godine. Pravilnikom se uređuju: program ispita, teme i oblasti i način polaganja, zatim, kriterijumi za sticanje i oduzimanje licence za obavljanje poslova profesionalnog upravnika, kao i sadržina registra profesionalnih upravnika, u skladu sa odredbama Zakona. Privredna komora Srbije dobila je ovlašćenja da ustanovljava i vodi registar profesionalnih upravnika, dostupan na portalu Komore, organizuje polaganje ispita za profesionalnog upravnika, izdaje i oduzima licence, utvrđuje prava, dužnosti i etičke norme ponašanja u obavljanju ove delatnosti. PKS je takođe nadležna da organizuje sudove časti za utvrđivanje povreda profesionalnih standarda i normativa (profesionalne odgovornosti), kao i za izricanje mera za te povrede.\nPrevious Svetozar Cvetković proslavljeni glumac i producent sutra u LKC-u\nNext Počela prijava za obuku za licenciranje Profesionalnog upravnika zgrada


Buš: Cilj nezavisno Kosovo\nРубрика: Политика, Актуелно, Свет Аутор: Преузето 583 пута прочитано Датум: 11.06.2007 Одштампај\nSjedinjene Američke Države su odlučile da Kosovo treba da bude nazavisno, izjavio je juče u Tirani američki predsednik Džordž Buš.\nOdlučili smo, verujemo da Kosovo treba da bude nezavisno. Diplomate rade na tome, da vidimo možemo li da nađemo zajedničko rešenje. Ako ne, u jednom trenutku moramo reći – dosta je, i Kosovo je nazavisno”, rekao je predsednik Buš na zajedničkoj konferenciji za novinare sa albanskim premijerom Sali Berišom.\n„Pokušaćemo da nađemo rešenje da zadovoljimo i Rusiju i Srbiju, kako bi nezavisnost išla glatko. Ukoliko se to ne desi, mi ćemo izneti rezoluciju”, najavio je Buš, ističući da „ishod svakog (pregovaračkog) procesa mora biti nezavisnost” Kosova.\nPredsednik SAD je dodao da bi bilo najbolje da Rusija prihvati da je nezavisnost Kosova „neophodna”. „Nezavisnost je cilj i to treba da znaju građani Kosova”, poručio je Buš dodajući da „Srbija treba da zna da SAD podržavaju njene evroatlantske integracije”.\nBuš: Kosovo na kraju treba da bude nezavisno\nPredsednik SAD Džordž Buš boravio je danas u poseti Albaniji, što je zapravo prva poseta jednog američkog predsednika toj zemlji. Buš je pred brojnim gradjanima rekao da se ne može beskrajno pregovorati o rešenju statusa Kosova.\n„Pitanje je zapravo da li će biti nastavka beskonačnog dijaloga o nečemu što smo već odlučili. Mi smatramo da bi Kosovo trebalo da bude nezavisno. Ono o čemu smo na Samitu G8 razgovorali bilo je kako to učiniti prihvatljivim za Rusiju.“\n“Pre ili kasnije morate reći ‘Što je dovoljno, dovoljno je. Kosovo je nezavisno”, rekao je Buš na zajedničkoj konferenciji za štampu sa premijerom Albanije Sali Berišom.\nOn je rekao da svaki plan koji bi podrazumevao produžetak pregovora kao konačan cilj mora imati “izvesnu nezavisnost” Kosova.\n‘Pokušaćemo da nađemo rešenje da zadovoljimo i Rusiju i Srbiju, kako bi nezavisnost išla glatko. Ukoliko se to ne desi, mi ćemo izneti rezoluciju’, najavio je Buš.\nPredsednik SAD je dodao da bi bilo najbolje da Rusija prihvati da je nezavisnost Kosova ‘neophodna’.\nNezavisnost je cilj i to treba da znaju građani Kosova, poručio je Buš dodajući da Srbija treba da zna da SAD podržavaju njene evroatlantske integracije.\nAlbanski premijer Salji Beriša poručio je kosovskim Albancima da imaju punu podršku i razumevanje predsednika Buša. Preporučujem im upornost i hladnokrvnost. Kosovo je u srcu predsednika Buša, rekao je Beriša.\nGovoreći o sporu sa Rusijom oko protivraketnog štita koji SAD nameravaju da postave u Češkoj i Poljskoj, američki predsednik je rekao da je svrha tog odbramenog sistema zaštita Evrope od ‘odmetničkih država’, a ne pretnja Rusiji.\nAlbanija je naš veran prijatelj i pouzdan saveznik. Možete da računate na SAD kao što SAD mogu da računaju na vas, rekao je Buš, posebno se zahvaljujući na podršci koju Albanija pruža Vašingtonu u borbi protiv terorizma i učešćem u misijama u Avganistanu i Iraku.\nAmerički predsednik se pre susreta sa Berišom sastao sa albanskim kolegom Alfredom Mojsiuom, i sa premijerima Hrvatske i Makedonije, Ivom Sanaderom i Nikolom Grujevskim, koji se takođe, nalaze u Tirani.\nDžordž Buš je doputovao iz Albanije u Sofiju, gde će sa bugarskim zvaničnicima sutra razgovarati o pitanju Kosova, izgledima zemalja zapadnog Balkana o mogućem daljem proširenju NATO i bilateralnim pitanjima.\nAlbanski premijer Sali Beriša poručio je kosovskim Albancima da „njihov projekat (o nezavisnosti) ima punu podršku i razumevanje predsednika Buša”. „Preporučujem im upornost i hladnokrvnost”, dodao je Beriša.\nGovoreći o sporu sa Rusijom oko protivraketnog štita koji SAD nameravaju da postave u Češkoj i Poljskoj, američki predsednik je rekao da je svrha tog odbrambenog sistema zaštita Evrope od „odmetničkih država”, a ne pretnja Rusiji. „Rusija nije naš neprijatelj. Hladni rat je završen i mislim da bi trebalo da sarađujemo da uklonimo tu pretnju” od odmetničkih država, rekao je Buš.\nAmerički predsednik, koji je u jednodnevnu posetu Tirani doputovao iz Rima, rekao je da je „ponosan što je prvi američki predsednik koji je posetio Albaniju” i da mu je „uvek zadovoljstvo da poseti neku zemlju koja se trudi da uspostavi demokratiju. „Albanija je naš veran prijatelj i pouzdan saveznik. Možete da računate na SAD kao što SAD mogu da računaju na vas”, rekao je Buš, posebno se zahvaljujući na podršci koju Albanija pruža Vašingtonu u borbi protiv terorizma i učešćem u misijama u Avganistanu i Iraku.\nBuš je istakao da podržava napore Albanije da se integriše u NATO i pozdravio „napredak koji je postignut u reformama sistema odbrane”. „Albanija je odlučna da dostigne standarde NATO, a mi smo odlučni da joj u tome pomognemo”, rekao je Buš.\nBeriša je rekao da je „Albanija ponosna na svoje partnerstvo sa SAD” i zahvalio Bušu na poseti.\nAmerički predsednik se pre susreta sa Berišom sastao sa albanskim kolegom Alfredom Mojsiuom, a program posete obuhvatio je i razgovore sa premijerima Hrvatske i Makedonije, Ivom Sanaderom i Nikolom Grujevskim, koji su juče, takođe, boravili u Tirani.\nKasno popodne Buš je iz Tirane otputovao u Bugarsku, poslednju stanicu mini evropske turneje nakon samita G8 u Nemačkoj.\n« « Претходне вести: Potraga za saveznicima\nНаредне вести: Velik uspjeh Grlićeve ‘Karaule’ na filmskom festivalu Festroia » »


Priština ukida platni promet na severu, zabranjuje ulazak srpskih funkcionera i vozila sa srpskim tablicama?\nDecembar 09, 2018 15:22\nPredsednik Srbije Aleksandar Vučić rekao je danas da je Priština spremna na nove mere usmerene protiv Srbije i Srba na Kosovu i Metohiji, da su u pitanju tri nova poteza, koja bi mogla da preduzme, ali nije precizirao o kojim merama je reč. Kako piše Alo nove mere su: ukidanje platnog prometa na severu Kosmeta, zabranu ulaska srpskim ministrima i funkcionerima, kao i zabranu ulaska vozilima sa srpskim tablicama.\nNa pitanje novinara da li ima procene šta bi Priština mogla dalje, posle taksi, da preduzme protiv srpskog naroda, Vučić je rekao da su u pitanju tri stvari, koje bi mogli da pokušaju da urade i da se ne zna koja je gora za nas.\n"Ali, ne mislim da je jedna od tih stvari dugoročno dobra za njega (Haradinaja), on je čovek koji kratkoročno posmatra stvari, kao i neki od naših političkih protivnika. Vrlo kratkoročno gledaju na stvari", rekao je Vučić.\nPredsednik dodaje da će država donositi odluke o novim merama albanske strane tek kada i ako budu preduzete.\n"Mislim da je za nas važno da pokazujemo stabilno i snažno, a uvek mirno, odupiranje i suprotstavljanje takvim merama, ali videćemo šta će da preduzimaju i u skladu sa tim donosićemo odluke", doneo je Vučić.\nPrema njegovim rečima, Kosovo i Metohija mu zadaje najviše brige, straha i zebnje, jer, kaže, vidi da je "ludilo" Prištine postalo bezgranično, a da niko iz međunarodne zajednice to ludilo ne zaustavlja.\n"Kriva je međunarodna zajednica koja nije sprečila takse od 10 odsto. Sada neko stiče popularnost što je već stepen bezumnih mera i to koriste za unutrašnje potrebe. To me brine", naglasio je on.\nIzvor: Танјуг, Ало\nOsmani: Ne razgovaramo o dijalogu dok naši ljudi umiru zbog nedostatka vakcina 9\nZa dva dana troje novoobolelih u Gračanici 9\nNa Kosovu 520 novoinficiranih, 14 osoba preminulo 8\nStanari “Samačkog bloka” u Zvečanu od danas u novim stanovima 29\nRešavanje stambenih pitanja i zaposlenje najčešći problemi sa kojima se suočavaju brojni građani 15\nVučić primio vakcinu protiv korona virusa 12677\nGračanica: Protest meštana i porodice pretučenog mladića, zahtevaju kazne za napadače 12527\nSrpska lista osudila pritisak na igumana manastira Visoki Dečani oca Savu Janjića 12520\nPrekinuta sednica SB UN, Rusija tražila da Priština ukloni zastavu 12514\nRuska vakcina počela da se proizvodi u "Torlaku" 12504\nNepromenjena epidemiološka situacija u zemljama regiona\n16:49 April 16, 2021\nUNFPA: Zbog pandemije 300.000 ljudi se vratilo u Srbiju\n16:43 April 16, 2021\nNovi potres magnitude tri pogodio Baniju\n16:36 April 16, 2021\nVulin: Uhapšen napadač na novinara u Novom Sadu\n16:34 April 16, 2021\nOrden profesorki Vunjak Novaković za zasluge i rezultate\n16:30 April 16, 2021


Prema najnovijim podacima Evrostata, stopa nezaposlenosti u EU je u novembru prošle godine iznosila 6,3 odsto – bez većih promena u odnosu na oktobar – što je najniže od januara 2000. godine.\nStopa nezaposlenosti u evrozoni, koja se sastoji od 19 zemalja članica, u istom periodu je iznosila 7,5 odsto, što je najniže od julu 2008. godine.\nNajmanje nezaposlenih je, prema podacima Evrostata, u Češkoj u kojoj je stopa nezaposlenosti u novembru iznosila 2,2 odsto.\nPosle Češke, slede Nemačka sa stopom od 3,1 odsto, Poljska 3,2 odsto te Mađarska, Malta i Holandija sa po 3,5 odsto nezaposlenih.\nNajviša stopa nezaposlenosti u EU je zabeležena u Grčkoj koja ima 16,8 odsto nezaposlenih. U samom vrhu prema broju nezaposlenih su i Španija sa stopom nezaposlenosti od 14,1 odsto, Italija 9,7 odsto, Francuska 8,4 odsto i Kipar sa 7,7 odsto.


Mušić: Ojačali smo organizaciju u Beogradu, spremni smo za izbore – SDP Srbije\nMušić: Ojačali smo organizaciju u Beogradu, spremni smo za izbore\nTom prilikom, predsednik Gradskog odbora SDP Srbije Beograd Igor Mušić podsetio je da je samo pre malo više od šest meseci izabran novi gradski odbor, koji je već započeo aktivnosti, a da je današnji događaj jedan u nizu onog što nas čeka.\n– Na toj skupštini Gradskog odbora odredili smo prioritete i ciljeve u daljem delovanju i radu koji nas očekuju u narednih šest meseci do izbora i svakako jedna od njih je i jačanje gradske organizacije Socijaldemokratske partije Srbije u Beogradu, dovođenje novih, kvalitetnih ljudi. Današnjim izborom rukovodstva Opštinskog odbora Stari grad definitivno smo krenuli u pravom smeru – rekao je Mušić.\nOn je istakao da je dužan da spomene neke od tih aktivnosti, šta je ono što je gradska organizacija radila prethodnih šest meseci.\n– Tokom proleća smo organizovali štandove i karavan u sklopu promocije vakcinacije, u kojoj je učestvovao i predsednik naše stranke, formirali smo opštinske odbore u Surčinu i Lazarevcu, u postojeće opštinske odbore smo doveli neke nove, kvalitetne ljude, a tu, pre svega, mislim na Vračar, Čukaricu, Stari grad – rekao je Mušić.\nNaglasio je da je jedna od možda i najprimećenijih inicijativa koju je SDPS pokrenuo inicijativa za podizanje spomenika Tomi Zdravkoviću u Beogradu.\n– Možda nije nešto što biste očekivali od jedne političke partije, ali Toma Zdravković je čovek čiji su stavovi za života nešto što može da se, u vrednosnom smislu, poistoveti sa našom organizacijom. Predsednik SDP Srbije će u četvrtak, 30. septembra, sve prikupljene potpise, kojih je nekoliko hiljada, predati Skupštini grada Beograda na dalje usvajanje. Nadamo se da će u narednom perodu spomenik Tomi Zdravkoviću biti i podignut na inicijativu Socijaldemokratske partije Srbije – istakao je Mušić.\nDodaje da bilo kakva aktivnost nije moguća bez kvalitetnih ljudi i da je današnji skup zapravo potvrda ideje i pravca delovanja da SDP Srbije okuplja samo kvalitetne ljude.\n– Ono što je bitno reći je da su ljudi koji su danas izabrani dobili jednoglasnu podršku za svoj dalji rad i ja im u svoje ime i u ime Gradskog odbora Beograd na tome čestitam. Želim im uspeh u daljem radu, a svima nama da nam narednih šest meseci protekne u, pre svega, terenskom radu koji će, nadam se, dati veoma dobar rezultat na proleće – naglasio je Igor Mušić.


pink.rs | Nedimović: Zajednički fond Srbije i Kazahstana za veće investicije\nSrbija i Kazahstan mogu da formiraju zajednički fond kako bi se povećale investicije u obe zemlje, ali i spoljnotrgovinska razmena.\nMinistar poljoprivrede i zaštite životne sredine Branislav Nedimović sastao se sa delegaciom kazahstanskog holdinga "Kazagro", koja se koja se bavi finansiranjem poljoprivrednika.\nNa sastanku su razgovarali o mogućnosti formiranja fonda, navodeći da takav model saradnje već postoji između Kazahstana i Mađarske.\n- I to je dobar model. U toku je realizacija oko 30 projekata između te dve zemlje - rekao je Nedimović Tanjugu, dodajući da je izuzetno zahvalan predstavnicima te kompanije, kao i ambasadoru Kazahstana, što Srbija ima priliku da danas predstavi izvozne potencijale u poljoprivredi.\nNedimović je kazao da je na sastanku bilo reči i o transferu znanja i tehnologija iz Srbije, navodeći da će tim povodom danas u Privrednoj komori Srbije biti održani investicioni forum koji će okupiti kompanije koje se bave rasadnim materijalom i izgradnjom objekata za skladištenje.\n-Ideja nam je da transferišemo znanja i da na taj način podstaknemo izvoz iz Srbije ka Kazahstanu- rekao je ministar i najavio da će srpske kompanije za koje postoji interesovanje posetiti Kazahstan.\nPredsednik Upravnog odbora holdinga "Kazagro" Nurlibek Maletov rekao je da je veoma zadovoljan posetom i da Srbija i Kazahstan imaju mnogo mogućnosti za saradnju.\n- Pre svega je bilo reči o transferu tehnologija, investicijama i o tržištima na kojima bismo mogli da prodajemo poljoprivredne proizvode - rekao je on.\nPrecizirao je da je današnja poseta ministarstvu rezultat prethodnih razgovora predsednika Srbije i ministra poljoprivrede i zaštite životne sredine sa državnim vrhom i delegacijom iz Kazahstana.\n- Naša poseta je realizacija tih planova i dogovora. Sa zadovoljstvom želimo da konkretizujemo sve to što su naši rukovodioci dogovorili na viskom nivou i u tom smisliu ćemo se i danas sresti u PKS sa mnogim biznisenima iz sfere poljoprivrede - rekao je Maletov.\nKako je kazao, danas će biti konretizovana buduća saradnja između dve zemlje.\nGOJKOVIĆ I DŽAFERI: Zajednički cilj Srbije i Makedonije članstvo u EU!


Dobri rezultati, pojedini ministri dobili kritike - Biznis.rs\n4.2.2021 19:05 Autor: Aleksandra Vasić 0\nVlada Srbije obeležila je 100 dana rada, sednicom koja je održana u Palati Srbija, a na kojoj je prisustvovao i predsednik države Aleksandar Vučić....\nVlada Srbije obeležila je 100 dana rada, sednicom koja je održana u Palati Srbija, a na kojoj je prisustvovao i predsednik države Aleksandar Vučić.\nPremijerka Ana Brnabić rekla je na konferenciji za novinare posle sednice, da Srbija beleži do sada u našoj bližoj i daljoj istoriji nezabeležene rezultate.\n„Srbija beleži, u našoj bližoj i daljoj istoriji nezabeležene rezultate. Najbolji smo u Evropi po ekonomskim rezultatima, danas drugi u Evropi, a po nekim indikatorima i prvi u vakcinaciji. Razgovarali smo kako da zadržimo tu poziciju i dalje da napredujemo“, izjavila je premijerka.\nOna je navela da se ove godine očekuje rast BDP od plus šest odsto, ali za to, kaže, mora da se radi „noć i dan“.\nI predsednik Vučić je istakao da naša zemlja ima odlične rezultate i da je pored Irske, prva u Evropi po stopi rasta. Predsednik je imao i primedbe na rad pojedinih ministara, koji su kako je rekao, tražili novac, ali ga nisu potrošili, a to nije dobro. On ipak nije rekao o kojim ministrima je reč.\n„U januaru imamo suficit od 13,5 milijardi dinara, a bio je predviđen deficit. To nije uvek i najbolja vest. Nama je potrebno da se potroši novac“, istakao je predsednik Srbije i dodao:\n„Zamolio sam ministre da se probude, da oni koji rade da nastave tako, a da neki još snažnije prionu na posao. Ne zanima me poređenje sa onima koji su zemlju uništili, zanima me samo šta možemo da uradimo za našu zemlju, šta ćemo da ostavimo našem narodu“, rekao je Vučić.\nGovoreći o radu Vlade, Vučić je rekao da je potrebno više jedinstva i entuzijazma.\n„O imenima nisam govorio, ali sam jasno stavio do znanja da je potrebno više energije i entuzijazma, borbenosti, da se ne bave izborima već jedinstvom“, rekao je Vučić.\nOn je ocenio da je odvratno kada sazna da pojedini ministri o svojim kolegama javljaju sve najgore i iznose neistine da bi sebi obezbedili bolji tretman u medijima.\nBrnabić je najavila da će izveštaj građanima o 100 dana rada podneti u subotu.\nDo kraja marta stižu i vakcine iz Kovaksa\nPredsednik je istakao da se svakodnevno radi i bori za vakcine i lekove protiv korone.\n„Imaćemo značajne količine vakcina obezbeđene u naredne dve, tri nedelje“, istakao je predsednik i najavio da će prve vakcine iz Kovaksa stići do kraja marta, ili početkom aprila.\nNapomenuo je da će zajedno sa dodatnim ugovorima koji bi trebalo da budu potpisani ovih dana sa Kinezima i Rusima, Srbija imati potpisan ugovore za ukupno 11,5 do 12 miliona vakcina.\nPomenuo je i neke lekove protiv korone koji su strahovito skupi. „To su nenormalne cene. Nešto smo naručili da bar možemo da računamo da ćemo spasiti 1.000, 2.000 života, pa ćemo to da dobijamo“, rekao je predsednik i najavio da će ti lekovi stizati tokom marta, aprila i maja.\nVučić je zamolio ljude da se vakcinišu i poručio da je Srbija, za razliku od nekih drugih zemalja, odlučila da ide na revakcinaciju.\n„Neke zemlje su htele da vakcinišu prvom vakcinom što je moguće više, pa makar zaštita bila svega 50 odsto, a naša je odluka da idemo na revakcinu i da znamo da oni koji idu na revakcinu, ti ljudi su zaštićeni 80, 90 odsto, ali da su čak 98, 99 odsto izuzeti od potencijalno najtežih posledica“, istakao je predsednik.\nBrnabić je saopštila i da je Vlada usvojila odluku o izdvajanju tri milijarde dinara za lečenje obolelih od retkih bolesti. „Ponosna sam što smo za 2021. odvojili rekordne tri milijarde dinara za lečenje osoba obolelih od retkih bolesti“, rekla je premijerka.\nALEKSANDAR VUČIĆ ANA BRNABIĆ PREDSEDNIK SRBIJE PREMIJER SRBIJA VESTI VLADA SRBIJE\nDobri makroekonomski rezultati Srbije i veliki izazovi koji je očekuju\nDOBRI POSLOVNI REZULTATI MERCATOR GRUPE U 2019. GODINI Rast prihoda i prodaje\nOTKAZ PREKO VELIKOG EKRANA Kritike zbog načina na koji kompanija Swarovski…\nMINISTRI FINANSIJA EU POSTIGLI DOGOVOR Odobreno 500 milijardi evra za…


Sandžak kao dio budućeg Evropskog prekograničnog turističkog regiona - SDA Sandžaka\nPoslanica Evropskog parlamenta gospođa Tanja Fajon je dala punu podršku ovom projektu razvoja Zapadnog Balkana, a podrška ovom vidu saradnje je došla i od Evropske komisije.\nPredsjednik manjinske poslaničke grupe „SDA Sandžaka-PDD“ dr. Sulejman Ugljanin je ovom prilikom istakao da ovaj vid povezivanja predstavlja novinu za Balkan da su se oko zajedničke ideje sakupili predstavnici iz 5 balkanskih država koji imaju jedan zajednički cilj da uspostave sigurnost, saradnju i da poboljšaju životni standard svojih građana.\n„Ovakvim projektima se omogućava evropska sigurnost i pospješuje zajednički put naših zemalja ka Evropskoj uniji. Ovdje su se sastali predstavnici zemalja kojima je jedini zajednički imenitelj da su svi iz nerazvijenih regija u zemljama iz kojih dolaze i da sve te zemlje žele da postanu dio Evropske unije.\n"Zajednički projekat na razvoju turizma, definiranje turističke ponude regiona i naša nerazvijenost su zajednički imenitelj koji želimo da iskoristimo i da ponudimo evropskim turistima kao ono što nemogu da nađu u svojim zemljama, to je jedan biodiverzitet i priroda netaknute ljepote.", naglasio je Ugljanin.\nNarodni poslanici Stranke demokratske akcije Sandžaka će podržati set zakona o obrazovanju i još nekoliko amandmana na ove zakone koji imaju za cilj poboljšanje uslova obrazovanja za pripadnike ...


Obračun plata izazvao pometnju\nIzmjene Zakona o radu i poreza na dohodak, koje su omogućile novi način ugovaranja plata, prema kojem bi svaki radnik u Republici Srpskoj trebalo da ima za 30 maraka veća primanja izazvale su pravu zbrku među poslodavcima zbog, kako su istakli, komplikovane procedure.\nNije im ništa jasnije ni nakon održanog sastanka koji je održan u Privrednoj komori RS, a na kojem su, pored poslodavaca, prisustvovali i predstavnici Poreske uprave i Ministarstva finansija RS.\n- Postoji dobra volja da se nešto uradi i to je pozitivno. Ali, prema novim izmjenama postojećeg Zakona o radu, moraćemo raditi na dva procesa istovremeno. Kao prvo, moraćemo raditi novi obračun plata, a onda i obezbijediti da novac dobijen novim načinom oporezivanja plata bude isplaćen radnicima, odnosno da im povećamo plate za 30 maraka. Pored toga, sa radnicima ćemo morati sklapati i nove ugovore o radu, ali i odjavljivati ih i ponovo prijavljivati. Sve ovo je suviše komplikovano - istakao je za “Glas Srpske” Saša Trivić iz Unije udruženja poslodavaca Republike Srpske.\n- Naše knjigovođe se hvataju za glavu. Meni je teško da sve ovo objasnim, a ljudima koji se ne bave ovom problematikom vjerovatno je još teže da sve ovo shvate - poručio je na kraju Trivić.\nBitno je da se postojeće nejasnoće razjasne, prije svega kada su u pitanju određeni obrasci, na koji način, šta i kako prijaviti, koji su rokovi koji moraju biti ispoštovani, kao i obaveze koje iz svega toga proizlaze - navela je Ristićeva.\nCvijanović: Nećemo tolerisati kršenje zakona\n- Sredstva koja će biti uplaćivana u budžet ići će za plate radnika i Vlada će biti apsolutno netolerantna prema bilo kome ko izigra jedan ovakav dogovor - navela je premijerka Srpske Željka Cvijanović.


ERDOGAN DOPUTOVAO U SARAJEVO: U sklopu delegacije u glavnom gradu BiH i turski ministri odbrane i finansija - GlobalCir\nPOVODOM 20. GODIŠNJICE PREMIJERE: Najavljen reunion serije ‘Malcolm u sredini’ - como 1 hora ago\nBORIS TADIĆ O OBILJEŽAVANJU ‘OLUJE’ I PRISUSTVU BORISA MILOŠEVIĆA: ‘To je bila prilika za historijski iskorak ka pomirenju’ - como 1 hora ago\nNOVAC OD PRODAJE KORISTI ZA GRADNJU NOVIH! Ukrajina prodaje svoje stare zatvore! - 3 horas ago\nERDOGAN DOPUTOVAO U SARAJEVO: U sklopu delegacije u glavnom gradu BiH i turski ministri odbrane i finansija\nErdogan će posjetiti i Šehidsko mezarje Kovači i mezar prvog predsjednika Predsjedništva BiH Alije Izetbegovića. Erdogan će tokom dana sastati i sa članovima Predsjedništva BiH. Tokom dana najavljen je sastanak Erdogana s predsjedavajućim Doma naroda Parlamentarne skupštine BiH i predsjednikom Stranke demokratske akcije (SDA) Bakirom Izetbegovićem te učešće na svečanoj večeri u zgradi Predsjedništva BiH.\nNakon sastanka s Izetbegovićem planiran je sastanak Erdogana i slovenskog predsjednika Boruta Pahora. U utorak, drugog dana posjete, turski predsjednik Erdogan će prisustvovati samitu SCEEP-a koji se održava u hotelu “Termag” na Jahorini, a na marginama sastanka bi se trebao sastati s predsjednikom Sjeverne Makedonije Stevom Pendarovskim.\nDRŽIMO SE RANIJEG DOGOVORA: Berlin odbio američki zahtjev da pošalje vojsku u Siriju\nODAVANJE POČASTI! Erdogan u pratnji Izetbegovića i Džaferovića obišao Kovače i mezar prvog predsjednika RBiH, a zatim se uputio na sastanak u Predsjedništvo BiH


Sud u Brazilu ponovo zabranio WhatsApp, ovog puta na neodređeno vreme\nMobilni telefoni, 20.07.2016, 07:30 AM\nBrazilski sud doneo je odluku o zabrani WhatsAppa u celoj zemlji zbog odbijanja kompanije da se povinuje sudskoj odluci i otkrije informacije o korisniku za potrebe jedne kriminalne istrage.\nOvo je treća takva zabrana od decembra prošle godine. Pre ovoga, WhatsApp je blokiran u maju ove godine kada je 100 miliona korisnika koliko WhatsApp ima u ovoj zemlji moralo da koristi neke druge servise, kao što je Telegram.\nPet mobilnih operatera u Brazilu obavešeteni su juče prepodne po lokalnom vremenu o blokadi WhatsAppa.\nSud je naložio kompaniji da plaća 50000 dolara dnevno sve dok ne dostavi tražene informacije.\nOvo je loš trenutak za zabranu WhatsAppa, obzirom da olimpijske igre u Rio de Ženeiru počinju za nekoliko nedelja, što znači da će ova zabrana verovatno pogoditi još veći broj ljudi koji koriste WhatsApp za komunikaciju.\nJučerašnja odluka suda razlikuje se od prethodnih jer nema utvrđen rok trajanja. Prema odluci suda, zabrana će važiti sve dok kompanija WhatsApp koja je u vlasništvu Facebooka ne preda poruke korisnika koje su tražile brazilske vlasti.\nAdvokati WhatsAppa tvrde da kompanija nema pristup tim porukama i da zbog toga ne može da ispuni zahtev brazilskih vlasti. Komunikacija korisnika WhatsAppa zaštićena je end-to-end enkripcijom što znači da kompanija ne može da pristupi porukama čak i kada je primorana na to.\nPortparol WhatsAppa je izjavio da se u WhatsAppu nadaju da će ova blokada biti ukinuta u najkraćem roku, i ponovio stav kompanije da ona ne može da deli informacije kojima nema pristup.\nPreinstalirane Android aplikacije pune nedostataka koji ugrožavaju bezbednost telefona\nAko ste ikad kupili Android telefon, onda znate da će vas kada ga prvi put uključite sačekati gomila već instaliranih aplikacija koje niste traži... Dalje\nBag u WhatsAppu omogućava napadačima da instaliraju špijunski softver na uređaju\nProšlog meseca WhatsApp je bez mnogo buke ispravio još jedan kritičan bag u svojoj aplikaciji koji je mogao omogućiti napadačima da kompromituju... Dalje\nU Google Play prodavnici otkriveno sedam aplikacija koje agresivno prikazuju reklame, troše bateriju i povećavaju potrošnju podataka\nIstraživači iz kompanije Wandera otkrili su u Google Play prodavnici sedam novih zlonamernih aplikacija koje sadrže dropper malver. Ove aplikacije ... Dalje\nApple zabranio aplikaciju koja pomaže korisnicima da uhode ljude koje prate na Instagramu\nApple je zabranio aplikaciju Like Patrol koja omogućava ljudima da prate aktivnosti drugih na Instagramu. Like Patrol je aplikacija koja je naplać... Dalje\nAlijansa za odbranu aplikacija proveravaće aplikacije pre nego što budu objavljene u Play prodavnici\nGoogle je najavio da će udružiti snage sa kompanijama ESET, Lookout i Zimperium da bi poboljšali otkrivanje zlonamernih Android aplikacija pre neg... Dalje


Ministar unutrašnjih poslova Nebojša Stefanović iniciraće danas izmenu ograničenja kretanja tokom policijskog časa, kako bi građani mogli da prošetaju svoje kućne ljubimce jednom tokom večeri, saznaje "Blic".\nPrema našem saznanju, predlog je da se vlasnicima kućnih ljubimaca odobri izlazak iz kuće u trajanju od 20 minuta u periodu od 20 do 21 časa, a moći će da idu najviše 200 metara od adrese stanovanja.\nTakođe, neće biti dozvoljeno da se vlasnici ljubicama okupljaju u grupama, već će morati da poštuju do sada donete mere Vlade Srbije.\nPoslednjih dana MUP- u se obratio veliki broj građana koji su trazili pomoc u vezi sa ovim problemom.\nPodsetimo, u Srbiji je na snazi vanredno stanje i uveden je policijski čas od 20 časova do pet sati ujutru. Sinoć je predsednik Srbije Aleksandar Vučić naveo da će od Vlade Srbije tražiti da se vreme poveća, te da počinje od 17 časova i, samim tim, traje 12 sati. Svim osobama starijim od 65 godina kretanje izvan kuća je strogo zabramnjeno osim na nekoliko sati nedeljom ujutru zbog odlaska u prodavnicu.\nStefanović: Rigorozna kontrola u poštovanju mera zabrane kretanja\nStefanović obišao policijske službenike na terenu\nDr Ana Gligić, epidemiolog koja je bila šef laboratorije tokom epidemije velikih boginja 1972. godine u Beogradu, rekla je za TV Prvu “da je epidemiološku situaciju trebalo upoznati, ali da je njoj lično bilo čudno da je broj zaraženih i umrlih toliko veliki”.


Predsednik opštine Čajetina posetioKošarkaški kamp „Profesor Aleksandar Nikolić“ – Vila As\nPredsednik opštine Čajetina posetioKošarkaški kamp „Profesor Aleksandar Nikolić“\nPrilikom posete Kampu, predsednik se sastao sa Marinom Maljković, selektorkom ženske košarkaške reprezentacije Srbije, Dušanom Pavićevićem direktorom kampa, a prisutni su bili i gosti iz Francuske.\nMarina Maljković je predsedniku opštine Čajetina, u ime svih učesnika i stručnog štaba kampa, uručila zahvalnicu rekavši da je to skroman dar za nesebičan doprinos radu kampa, sa željom da i u narednom periodu zajedno sarađuju.\nMaljkovićeva se potom podsetila na svoje detinjstvo i dane kada je kao polaznik kampa boravila na Zlatiboru. Ona kaže da je Zlatibor njena baza, mesto gde se, kao i mnogi drugi poznati sportisti, oseća kao kod svoje kuće. Potom se osvrnula i na veliki, istorijski uspeh Srpske košarkaške reprezentacije, koja je svoje pripreme pred odlazak na Evropsko prvenstvo održala upravo na Zlatiboru.\n„Mi tek sada postajemo svesni, stvari dolaze na svoje mesto. Veličina ovog uspeha, kako dani i godine prolaze, sve više će da se razume, šta se to zapravo napravilo 28.juna 2015.godine za Srpsku košarku“, sa ponosom ističe Maljkovićeva.\nBila je to prilika za darivanje, pa je direktor kampa Dušan Pavićević, uručio plaketu Marini Maljković koja je svoju karijeru počela upravo na ovom kampu i pronela ime i Zlatibora i Srbije širom sveta, ostvarivši najveći uspeh u istoriji ženske košarke.\nZlatibor igrao nerešeno sa Pribojcima i Ariljcima\nVeterani FK Zlatibora večeras igraju prijateljsku utakmicu


Home / Turizam / Prijavite se na planinarsko-pješački pohod „Staza zdravlja“\nBy eSrebrenica.ba on 21. July 2020.@esrebrenica\nPohod organizuju bratunačke organizacije, Planinarsko društvo „Kik“, Brdsko-biciklistički klub “Mountain Bike” kao i udruženja žena „Priroda“ i „Maja“.\nAktivnost ima za cilj promociju novog turističkog proizvoda iz oblasti avanturstičkog turizma na području ove opštine nazvan ”Staza zdravlja”.\nStaza je izgrađena u projektu „Promocija i razvoj seoskog i avanturističkog turizma na području opštine Bratunac“ koji su partnerski sprovele UŽ “Maja” i UŽ “Priroda” uz podršku Evropske unije, a Projekat za razvoj i promociju turizma Vijeća za regionalnu saradnju – RCC.\nU vrijeme korona virusa, kada moramo biti odgovorni i prema sebi i prema drugima, te čuvati i fizičko i mentalno zdravlje, izleti u prirodi su idealno rješenje, poštujući ograničenja i fizičku udaljenost između ljudi. Stoga je ovaj pohod, ne samo promocija novog turističkog proizvoda opštine Bratunac, već i način da se odgovorno družimo u prirodi i čuvamo svoje i tuđe fizičko i mentalno zdravlje.\nOrganizatori su za sve učesnike obezbijedili zaštitne maske i sredstva za dezinfekciju, a pripemili su i doručak i lanč pakete kao i doček na finalnom odredištu Rajska plaža.\nPrijaviti se možete dikretno Planinarskom društvu „Kik“, ili na e mail: [email protected], [email protected] i telefone: 056/410-662 ili 056/465-365 najkasnije do 24. jula.


Branka Milić prilikom dolaska u zgradu suda u Podgorici, novembar 2017. (Foto: Savo Prelević, RSE)\nMinistarstvo vanjskih poslova Crne Gore ponovo je pozvalo Srbiju da, kako je navedeno, u duhu dobre prakse koje se Crna Gora pridržava, poštuje obaveze u slučaju Branke Milić, objavila je Radiotelevizija Crne Gore. Branka Milić je u Crnoj Gori prvostepeno osuđena na tri godine zatvora u slučaju pokušaj terorizma.\nOna je novembra 2018. napustila je sudnicu i sklonila se u ambasadu Srbije u Podgorici - gdje se i dalje nalazi.\nVlasti Crne Gore, kojima je Milić mjesecima nedostupna, zatražili su od Srbije da se crnogorskim nadležnim organima dozvoli ulazak u prostorije ambasade, ali još uvijek nisu dobili odgovor.\nGlas Amerike pokušao je u Ministarstvu vanjskih poslova Crne Gore i Ambasadi Srbije u Podgorici da dobije pojašnjenje novih informacija u vezi sa državljankom Srbije osuđenom zbog poušaja terorizma – ali do objave teksta nismo dobili odgovor.\nPrema navodima neimenovanog izvora RTCG iz ministarstva, pitanje Branke Milić jedno je od nerealizovanih obaveza Srbije, budući da od Ministarstva spoljnih poslova te države, u odnosu na slučaj Milićeve, nema odgovora od februara ove godine.\nDržavna televizija podsjeća da je Ministarstvo vanjskih poslova prošlog 29. novembra uručilo ambasadoru Srbije notu sa zahtjevom da se omogući ulazak nadležnih organa Crne Gore u prostorije Ambasade, ali od tada nije stigao zvanični odgovor.\n“Pitanje Branke Milić predstavlja jednu od nerealizovanih obaveza Srbije u odnosu na pravne postupke između dvije države. Ono je prisutno u svim diplomatskih komunikacijama prilikom susreta na različitim nivoima”, kazali su iz tog resora.\nBranka Milić je jedna od trinaest osuđenih prvostepenom presudom u slučaju pokušaja terorizma na dan parlamentarnih izbora 2016. kojima je Viši sud izrekao ukupne kazne od skoro 70 godina zatvora.\nCG: Istragom obuhvaćene 23 osobe, Mandićevom vozaču mjesec pritvora


EMS najmodernija kompanija 21 Dec 2016 - tanjug\n"Elektromreža Srbije" je najmodernija kompanija u državnom vlasništvu, a u republički budžet je u prethodne četiri godine, po svim osnovama, uplatila 196 miliona evra, izjavio je dans direktor EMS-a Nikola Petrović. Petrović je, nakon potpisivanja ugovora o donaciji Fondu za lečenje dece u inostranstvu, rekao da se u prethodnih nekoliko godina u EMS-u vredno radilo i da je uspešno realizovano nekoliko važnih insfrastrukturnih projekata.\nMeđu njima su, kako je dodao, izgrađa trafostanice Beograd 2020, Vranje 4, kao i početak izgradnje "transbalkanskog koridora" za prenos električne energije.\n"Instalisano je kroz novih pet transformatora ukupno 1.600 megavolt ampera, što je rekord u istoriji preduzeća", istakao je Petrović, podsetivši da je osnovana berza električne energije, i da je EMS proširo poslovanje u regionu kupovinom crnogorskog elektro-prenosnog sistema.\nOn je dodao da EMS ima veliku ulogu u međunardnim organizacijama, te da su trojica zaposlenih u EMS-u učestvujući u međunarodnim projetkima, "zaradili" za Srbiju milion evra.\n"Unapredili smo poslovanje i bez lažne skromnosti mogu da kažem da je EMS najmodernija kompanija u državnom vlasništvu. Značajno punimo budžet, a u prethodne četiri godine, po svim osnovama, u budžet Srbije se slilo 196 miliona evra", rekao je Petrović.


Prva LEED Platinum zgrada završena u severnoj Evropi - Bizlife.rs\nPrva LEED Platinum zgrada završena u severnoj Evropi\n12:13 Kopenhagen, 24/11/2011\nDanski arhitektonski biro Arketima Architects završio je prvu zgradu u severnoj Evropi koja je dostigla inspirativnu LEED Platinum sertifikaciju, pridružujući se elitnoj listi od oko 150 poslovnih objekata u svetu koji su ostvarili ovaj poduhvat.\nKompleks od 22.500 metara kvadratnih jeste nova poslovna zgrada za globalnu kompaniju koja proizvodi vetroturbine Vestas u Arhusu u Danskoj, sa dizajnom koji je dostojan ove firme koja se bavi održivom energijom. Nazvana “Kuća Vestas”, zgrada je osmišljena sa najvećom geotermalnom instalacijom i samo koristi oko 50% energije potrebne za komercijalne komplekse.\nTamni obris u gradu Arhusu, Kuća Vestas se transformiše kako noć padne pomoću obojenih svetala koje oživljavaju panelisanu fasadu dodajući novu dimenziju formi. Korisnici ulaze u centralni atrijum – u kome se eksperimentisalo sa završnim materijalima sa različitim teksturama.\nU okviru ove centralne praznine nalaze se dva kamena volumena koji funkcionišu kao centri za sastanke za ceo objekat. Fleksibilni zidovi su postavljeni širom objekta i oni omogućavaju zaposlenima da transformišu svoje radno okruženje u prostore koje njima odgovaraju, lako oblikujući unutrašnji volumen bez promene tehničkih instalacija.


Ekonomija SAD-a će se u drugom kvartalu smanjiti 37,7 procenata – Bankar.me\nMay 20, 2020 Ekonomija, PLANETA, SVE VIJESTI Leave a comment\nKongresna kancelarija za proračun (Congressional Budget Office – CBO) pripremila je za američke zastupnike u Kongresu službenu procjenu ekonomskog pada u drugom kvartalu 2020. godine i ona je podjednako šokantna kao i ona koja je pristigla iz Federalnih rezervi u Atlanti.\nPrema CBO-u američka ekonomija će se u drugom kvartalu smanjiti u odnosu na isti kvartal prethodne godine za 37,7 odsto, a samo će u odnosu na kraj marta pasti 11,2 odsto. U prva tri meseca pad američkog BDP-a na godišnjem nivou iznosi 4,8 odsto, odnosno za razdoblje u kojem se u Sjedinjenim državama Covid-19 pandemija još nije proširila. Ipak, CBO očekuje oporavak ekonomije u trećem kvartalu na nivou pet odsto te dodatnih 2,5 odsto rasta u zadnjem ovogodišnjem kvartalu.\nStatistički gledano ova kriza zanimljiva je po tome jer je prekinula najdužu ekonomsku ekspanziju u istoriji Sjedinjenih država te po tome što ovako težak pad nije zabilježen otkako američka vlada vodi kvartalne statistike tj. od 2. svjetskog rata.\nPOJMOVIBDP BDP Amerike Ekonomija\nPrevious Banke mogu da odobre novi moratorijum na otplatu kredita u trajanju do 90 dana\nSljedeći Korišćenje digitalnih kanala NLB Banke i dalje je besplatno


OKONČANA ISTRAGA ZA AKCIJU „BAMBI“ Dvojac optužen za šverc marihuane, spida i kokaina, kafić im bio paravan\nMUP Republike Srpske i dobojsko tužilaštvo okončali su istragu u akciji kodnog naziva “Bambi”, koja je ime dobila po lokalu u Tesliću koje je bilo mesto šverca različitih vrsta droge, saznaje Srpskainfo.\n– Optuženi su međusobno, kao i sa trećim licima, ostvarivali neposredne kontakte u ugostiteljskom objektu „Bambi” u Tesliću, koji je zakupio Dušan Dušanić – navodi se u optužnici dobojskog tužilaštva.\nDušanić je, prema navodima iz optužnice, 26. i 27. septembra 2018. godine, putem telefona dogovorio, a potom u svom ugostiteljskom objektu i prodao drogu I. E. Tokom pretresa automobila „audi TT”, u kojem je bio I. E, zaplenjeno je više paketića marihuane i spida, piše Srpskainfo.\nNa poklopcu tegle je naknadnim veštačenjem otkriven DNK optuženog Dušanića, ali i Savića. Detaljnom analizom u tegli su pronađeni više desetina paketića marihuane, kokaina i spida.\nPodsetimo, inspektori Uprave za organizovani i teški kriminalitet MUP Republike Srpske u decembru prošle godine sproveli su akciju kodnog naziva „Bambi”.\n– Sumnja se da su se uhapšeni duži period bavili prodajom spida i marihaune na području koje pokriva Policijska uprava Doboj. Tokom istrage prikupljeni su brojni dokazi koji osumnjičene povezuju sa ovim krivičnom delima – rekao je nakon akcije izvor blizak istrazi.\n– U okviru operativne akcije „Bambi“ uhapšene su tri osobe zbog neovlaštene proizvodnje i prometa opojnim drogama. Ova akcija trajala je nekoliko meseci, a posle hapšenja obavljeni su pretresi na četiri lokacije na području Teslića, a koje koriste uhapšene osobe – pojasnila je ranije Mirna Miljanović, portparol MUP RS.\nNakon što Okružni sud u Doboju potvrdi optužnicu, Dušan Dušanić i Stefan Savić bi se trebalo izjasniti o krivici. Ukoliko se izjasne da nisu krivi, sud će zakazati redovno suđenje.\nU Banjaluci uhapšen OTAC I DVA SINA zbog droge (VIDEO)


Nikšić: HDZ želi legalizirati rezultate etničkog čišćenja – dijalogin.tv\nPredsjednik Socijaldemokratske partije BiH Nermin Nikšić u pisanoj izjavi za javnost navodi da zahtjev za ocjenu ustavnosti odredbi Ustava FBiH, koji je Ustavnom sudu BiH podnijela Borjana Krišto, do kraja je razobličio kakvu državu i politički sistem u BiH želi uspostaviti HDZBiH.\nNikšić navodi da je „sada valjda svima jasno da HDZ želi legalizirati rezultate etničkog čišćenja, jer im je sporna ustavna odredba, čiji je smisao upravo nepriznavanje onoga što je prouzrokovao rat, u smislu protjerivanja svih građana na području FBiH“.\nDodaje da je odredba o tome da se iz svakog kantona može birati po najmanje jedan delegat iz svakog naroda, ako je makar jedan takav zastupnik izabran u skupštine kantona, dio Ustava FBiH još od Vašingtonskog sporazuma iz 1994. godine.\n– Smisao ove odredbe bio je tada, a i danas je, osiguranje mogućnosti da unatoč protjerivanju i etničkom čišćenju svi narodi na području cijele FBiH imaju mogućnost biti birani u Dom naroda. Ova odredba u Dejtonu 1995. godine, nažalost, nije proširena na područje cijele države, tako da u Ustavu RS ovakva ustavna zaštita ne postoji, zbog čega su povratnici u ovaj dio BiH i danas žrtve institucionalne neravnopravnosti, što se mora mijenjati – smatra Nikšić.\nOn u pisanoj izjavi navodi da ovaj zahtjev potvrđuje i kako je „prijedlog HDZ-a BiH o izmjenama Izbornog zakona BiH, u dijelu koji se odnosi na Dom naroda Parlamenta FBiH neustavan“. Umjesto da takav prijedlog povuče sada se želi s njim uskladiti Ustav FBiH, što je apsurd.\nNikšić kaže da je ovim potezom HDZBiH „otvorio mogućnost da se pred Ustavnim sudom BiH osporavaju razne odredbe Ustava FBiH, ali i Ustava RS pa čak i pojedini aneksi samog Dejtonskog sporazuma“ te da svi u BiH moraju biti svjesni posljedica do kojih ovo može dovesti.\n– Jasno je kako HDZ i na ovaj način pravi alibi za svoj scenario blokade države, kada im se ne svide izborni rezultati u oktobru 2018. godine i nastojanje da se uruši demokratski poredak. Krajnje je vrijeme, stoga, da prestane blokada Parlamenta FBiH, te sazove i održi vanredna sjednica na kojoj bi se razmatrao prijedlog Zakona o izbornim jedinicama i broju mandata Parlamenta FBiH, koji su zajednički predložili SDP i DF – navodi Nikšić.\nDodaje da je ovaj Zakon najpošteniji prijedlog koji je ponuđen, nije usmjeren protiv bilo koga, osigurava provedbu izbornih rezultata i što je najbitnije sprječava bilo koga da od građana ove zemlje otme mogućnost da na izborima izaberu vlast kakvu žele – saopćeno je iz SDP-a BiH.\nMaglaj: U rijeci pronađeno beživotno tijelo mladića\nLast 30 Days Visits: 58.908\nTotal Visits: 3.211.698


Tanja Fajon, članica Evropskog parlamenta iz Slovenije\nGlas Amerike: Ovih dana se, kada je Srbija u pitanju, često pominju medijske slobode, slobode izražavanja, koje su sudeći po evropskim institucijama, dovedene u pitanje.\nTanja Fajon: “Sloboda medija je temeljno ljudsko pravo. Mi se uvek zalažemo za slobodu medija, da novinari imaju bezbednost, da imaju normalne uvjete za rad. Sa druge strane, treba da imaju odgovornost za to što rade. Dakle, tu je uvek priča kako ostvariti uslove da mediji normalno funkcionišu, da nema ekonomskog, političkog pritiska. U Srbiji i drugim zemljama Zapadnog Balkana se dogadja da ima previše pritisaka, političkog, ekonomskog, na medije, da dolazi do napada na medije, da nema slobode novinara, i tu vlasti moraju da učine puno više. Nije tu samo izazov politički ili ekonomski, izazov za medije je isto tako i digitalna revolucija, koja štampane medije – novine - stavlja u posebno tešku poziciju. Zbog toga, sloboda medija – da, na prvom mestu, a vlasti su one koje treba da stvore normalne uvjete za to”.\nGlas Amerike: U Srbiji se sada priča o početku završnih pregovora o prijemu u Evropsku uniju. Da li bi pitanje slobode medija moglo doći negdje na vrh da bude postavljeno s evropske strane?\nTanja Fajon: "Pitanje slobode medija u Srbiji je po mom mišljenju već na vrhu. Imali smo raspravu u Evropskom parlamentu oko rezolucije o napretku Srbije i najviše poslanika je upozorilo na slobodu medija u Srbiji. Ja sam isto tako dala neke dodatne amandmane. Mislim da je bitno da novinari imaju normalne uvjete za rad. To danas nije situacija u Srbiji. Još više, ja imam osjećaj da je situacija u medijima u Srbiji danas lošija nego deset, dvadeset godina unazad".


Vitezovi danas na Tvrdjavi u Nišu\nBeta 23. jula 2017. 13:50\n„Vitezovi“ u oklopima, konjanici, „dame“ i deca u odorama poput srednjevekovnih paradirali su danas centrom Niša povodom „Viteškog festivala Fortres protektors“ (Fortres Protectors – Branioci tvrdjave).\nPredsednik Udruženja „Viteška družina ‘Zmajeva griva’ “ iz Niša, Dušan Hadžić rekao je za Betu da je taj festival, prvi u Nišu, okupio „viteška udruženja“ iz Sremskih Karlovaca, Jagodine, Beograda, Kraljeva, Stalaća i Gračanice.\nPopodne su na platou u Tvrdjavi takmičenja u jahanju, bacanju koplja i streličarstvu, najavio je on, kao i školu mačevanja i „viteški turnir“.\n„Osnovni cilj organizovanja ovakvih festivala je očuvanje tradicije, srpske istorije i viteštva. Takodje nam je cilj da pokažemo da nije preteško nositi viteški oklop iako svaki ima preko 30 kilograma“, rekao je Hadžić.\nNajmladji učesnici festivala su Tara (5) i Relja Živanović (10) iz Kruševca, čija majka Dušice Živanović i tetka Svetlana Djokić u da ne propuštaju „viteške festivale“ širom Srbije i da veoma rado nose „srednjevekovnu“ odeću.\n„Želimo da očuvamo tradicionalne vrednosti i vratimo se korenima“, izjavila je Svetlana Djokić.\nI drugi učesnici kažu da učestvuju jer žele da „sačuvaju srpsku istoriju i tradiciju“, da ih gradjani sve bolje prihvataju i više ne uporedjuju s vikinzima ili samurajima.\nVučić: SAD da pomognu po pitanju neodgovornog ponašanja PR\nMađarska: Privedeni migranti sakriveni u kamionima iz Srbije


EXPRES VESTI - Problemi sa novim sistemom: Pacijenti ostali bez uputa\nProblemi sa novim sistemom: Pacijenti ostali bez uputa\tNovosti\t20 | 05 | 2016\tZbog uvođenja novog sistema zakazivanja specijalističkih pregleda, koji je juče počeo u Beogradu, pacijenti u pojedinim domovima zdravlja ostali su bez uputa.\nPrema novoj proceduri, izabrani lekar pacijentu iz svoje ordinacije kompjuterski odmah treba da zakaže termin kod specijaliste kod kojeg ga upućuje. Problem je, prema informacijama iz domova zdravlja, napravilo to što još nisu bile umrežene sve zdravstvene ustanove na sekundarnom i tercijarnom nivou.\n- Moj lekar zbog problema sa sistemom za zakazivanje jednostavno nije mogao da mi da uput za neurologa u Kliničkom centru Srbije, koji mi je neophodan za nastavak dijagnostike. Ovo je, najblaže rečeno, prilično neprijatno iskustvo, jer nam je, razumljivo, svima stalo da što pre otkrijemo šta nije u redu sa našim zdravljem i da se lečimo. Nemam baš ni višak vremena, ali primoran sam da sutra opet izlazim sa posla i dolazim po uput - ispričao je jedan od pacijenata Doma zdravlja "Stari grad".\n- To što KCS, Zemunska bolnica i još neke nisu još u novom sistemu rešavali smo tako što smo pacijentima za te ustanove davali upute bez termina. Oni sada u tim bolnicama naknadno treba da dobiju vreme pregleda - kaže za "Novosti" doktorka Slavica Kalezić Milošević direktor Doma zdravlja "Palilula".\n« U Beogradu noćas petoro povređeno u pet saobraćajnih nezgoda\tDom zdravlja traži ličnu kartu za odlazak u wc »


Tim pobeđuje, u Partizanu besni rat "svih protiv svih"! - Sportske.net\nTim pobeđuje, u Partizanu besni rat "svih protiv svih"!\nNeko bi trebalo fudbalerima Partizana da uplati beneficirani radni staž posle svega što se dešava u Humskoj. Rat za fotelje besni...\nPartizan ima najbolji tim u ovoj sezoni, kao i u velikoj većini prethodnih u poslednjih sedam godina, to nije sporno, bez obzira na kriva ogledala u navijačkoj ostrašćenosti.\nAli, neverovatno je da klub nikada nije uspeo, ne samo da bude stabilan, već i da stvori pretpostavke za normalno funkcionisanje. Čak ni ulazak u Ligu šampiona nije doneo mirno more, sećamo se kako je Aleksandar Stanojević, u paketu sa Krstajićem u koga se svojevremeno uprava klela, napustio klub.\nKontinuitet uprave, uz kozmetičke promene tokom godina sada preti da bude narušen, a rat koji besni oko Humske pokazuje da će, bez obzira na ishod izbora klub i u budućnosti biti u opasnosti od potresa.\nPrema informacijama iz kluba, Upravni odbor, a tim i sve ostalo se odlaže, pa je u ovom trenutku neizvesno hoće li izbora biti u dogledno vreme, odnosno narednih nekoliko nedelja.\nRazmena vatre na relaciji Dragan Đurić - Žarko Zečević pokazuje da i nekadašnje rukovodstvo ima svoje kandidate, tačnije Zorana Popovića koji jeste član uprave, ali insistira na diskontinuitetu sa sadašnjim vlastodršcima.\nDeo okupljen oko Đurića i, mnogi kažu sive eminencije Branka Ružića isturio je u prvo plan potpredsednika Mileta Jovičića, dok Popovića predstavljaju kao kandidata vlasti.\nPolitika je deo srpskog fudbala, mada niko o tome javno ne govori, tokom proteklih nedelja kolale su informacije da je uzet tajm-aut, kako bi se proverila bliskost Popovića sa jakim političarima u vrhu države.\nU Partizanu su prvo insistirali na jedinstvu pre nekoliko meseci, a onda su pukotine u upravi počele da liče na provaliju, ta osnovna podela na liniji Popović-Jovičić, kao frontmeni dve struje je dodatno zakomplikovana isturanjem bodlji ka opoziciji koja je želela da kandiduje Nenada Bjekovića.\nPostoje tri strane?\nNe, u Partizanu nema ništa jednostavno, tu je i četvrta, oličena u Albertu Nađu nekadašnjem čoveku od poverenja Dragana Đurića. On je svojevremeno stao na stranu aktuelnog predsednika u izbornoj trci protiv Save Miloševića, ali kasnije je sa mesta koordinarora sportskog sektora, nezvaničnog direktora demisionirao u običnog člana UO koji je marginalizovani.\nNađ je izneo optužbe na račun sadašnje uprave čiji je bio deo, a videćemo hoće li se rasplesti ona priča o pretnjama od strane huligana koje je doživeo i koje je prijavio policiji. Tada je pričao da će sve izaći na videlo, ali je kasnije čitava stvar gurnuta pod tepih.\nSpekuliše se sa dugom, bilo zaposlenima, bilo menadžerima koji bisere škole odvode u bescenje, nije ni jasno da li je konačna suma od oko 14 miliona evra u "crvenom" tačna. Svaka strana u ovom čvoru ima svoju priču i svoju verziju spasa...\nPartizan je u stanju stalnog rata, a niko da se seti da održi opelo sportu i njegovim principima...


Kasko osiguranje kao pouzdana opcija za sve vrste vozila – Opusti se\nIMT\t 30 januara, 2022 no Comments\nSve je veći broj ljudi koji biraju kasko osiguranje vozila za sigurnu i pouzdanu nadoknadu eventualne štete na sopstvenom vozilu. Za razliku od obaveznog osiguranja od autoodgovornosti koje se ugovara bar jednom godišnje, odnosno prilikom registracije prevoznih sredstava, kasko je opcija čiji obim, vrstu i rizike koji se pokrivaju biraju sami vlasnici, bez dejstva sile zakona.\nKasko osiguranje pruža efikasnu zaštitu u slučaju dolaska do osiguranog rizika, koji se najčešće odnosi na delimična i potpuna oštećenja u saobraćaju usled dejstva različitih faktora, kao i otuđivanje, odnosno krađu. U pitanju je pouzdana opcija za sve vrste motornih vozila, jer se plaćanjem premije dobija brza i laka nadoknada troškova po osnovu polise, koje prouzrokuju različiti uticaji i samo stanje na putevima. Više informacija o kasko osiguranju može se pročitati ovde.\nKasko osiguranje kao odlična odluka za zaštitu motornih vozila\nVelika prednost koju ima kasko osiguranje ogleda se u efikasnoj i lakoj proceduri nadoknade svih troškova, prouzrokovanih različitim činiocima. Naime, svedoci smo brojnih događaja u kojima se automobili oštete na parkingu, tokom vožnje, kao i u situacijama kada vozači nisu u mogućnosti da procene ko je odgovoran za prouzrokovanu štetu. Korektnost, fer pristup i odgovornost su osnovna svojstva osiguravajućih društava, po osnovu kojih ona nadoknađuju svaku vrstu oštećenja, bez obzira na okolnosti i uzroke.\nNakon detaljne procene stanja vozila i definisanja obima štete, osiguranom licu se isplaćuje potrebna suma novca kako bi se sanirala oštećenja. Iako nekada premija osiguranja može biti na nešto višem nivou usled procene da će čak i minimalno oštećenje na automobilu skupo koštati, benefiti su višestruko veći i značajniji od izdataka koji se mogu plaćati čak i u ratama. Zbog svega toga, kasko osiguranje je odlična odluka koja pruža zaštitu motornih vozila, odnosno efikasnu nadoknadu štete usled dejstva raznovrsnih faktora.\nOsiguravajuće kuće stvaraju atraktivne ponude za kasko osiguranje vozila\nKada se ugovara kasko osiguranje, kompanije teže da privuku što veći broj korisnika atraktivnim i uvek povoljnim uslovima. Mogućnost otplate premije na mesečne ili drugačije definisane rate, sjajan je način da se ne izdvajaju velike sume novca odjednom. Pored toga, osiguravajuća društva nude specijalne pogodnosti, popuste i posebne akcije za pakete nekoliko usluga, među koje se ubraja i kasko osiguranje motornih vozila. Veliki broj partnera u oblasti osiguranja daje nagrade u vidu popusta u slučaju da nije bilo prijave šteta tokom godine, kao i za višegodišnju saradnju.\nSve to, podsticajan je niz mera koji privlači sve veći broj klijenata za sve vrste usluga. Kasko osiguranje učiniće da se vlasnici vozila osećaju zaštićeno, jer ne žele da razmatraju rizik ukoliko prilikom parkiranja neko ukrade ili ošteti automobil. U tim situacijama, osećaj sigurnosti pružiće ugovor za kasko osiguranje, uz koji će svaka šteta biti naplaćena za vrlo kratko vreme. Važna karakteristika jeste da će šteta biti nadoknađena, bez obzira na obim, krivicu i druge okolnosti.\nOsiguravajuće kuće nude atraktivne ponude za kasko osiguranje svih motornih vozila koja se neprekidno ili povremeno koriste u poslovnim ili privatnim namenama. Potpisivanjem ugovora na dobrovoljnoj osnovi, dobija se pokriće velikog broja rizika, što će učiniti da se vlasnici osećaju zaštićeno i sigurno u slučaju da do oštećenja ili krađe dođe u bilo kojoj situaciji, što je i svrha zbog koje kasko osiguranje postoji.


Posted četvrtak 06 02 2020 13:12:56\nBlizzard je promenio politiku povrata za Warcraft 3: Reforged a kako bi omogućio ljudima da vrate igru i dobiju povrat novca bez pitanja.\nObično, Blizzard koristi sistem tiketa za povrat, tako što se igrači prijavljuju za povrat igre i onda Blizzard donosi odluku o tome hoće li prihvatiti ili ne. Faktori koji su se uzimali u obzir su da li je igrao igru i koliko dugo nakon kupovine. Ovo se sada menja kada je u pitanju Warcraft 3: Reforged.\n"Blizzard stoji iza kvaliteta svojih proizvoda i usluge. Normalno mi setujemo limite za povrate i to na osnovu vremena od kupovine igre i da li je korišćena," Blizzard objašnjava.\n"Ipak, želeli smo da igračima damo opciju za refundacijom ukoliko osećaju da Warcraft III: Reforged ne pruža iskustvo koje su oni želeli. Zbog toga za sada odobravamo sve zahteve."\nTo znači da možete otići na Blizzard sajt za podršku kako bi tražili povrat novca za Warcraft 3: Reforged i dobijete ga skoro u roku od odmah.\nWarcraft 3: Reforged je izašao pre samo nedelju dana i kritikovan je dosta od strane igrača. Prave se komparacije između onoga što je obećano 2018. godine i onoga što je pruženo. Evo i par primera:\nPostoje i izveštaji o problemima sa konekcijom. Promene u End User Liceci su takođe kritikovane jer daju potpuna prava Blizzardu nad svim custom igrama napravljenim u Reforged - pretpostavljamo da niko ne bi napravi sledeću Dotu i zaradio novac kada je pretvori u samostalnu igru, kao što je ranije bio slučaj.\nIGN je dao ocenu 7 u Warcraft 3: Reforged recenziji, i naveo da je "Reforged neinspirativni remaster, ali Warcraft 3 sam po sebi je i dalje odlična igra i to skoro dve decenije kasnije."